
In cele ce urmează publicăm Ordonanta DNA a sectiei de Combaterea Coruptiei a procurorului Mihaiela lorga-Moraru, cea care instrumentează Dosarul nr 52/1/P/2024 in 
care inculpat principal este Florian Coldea, fostul prim-adjunct al Serviciului Român de Informatii: 


I.ASPECTE PRIVIND SESIZAREA 

La data de 12.04.2024, numitul Hideg Robertino - Cătălin a formulat denunț cu privire la săvârşirea unor infracţiuni de corupţie, arătând că pe fondul temerii că nu ar 
beneficia de un proces echitabil a încheiat contracte de asistenţă juridică cu Societatea Civilă Profesională „Doru Trăilă şi Asociaţii”, în nume propriu şi pentru SC 
Sanimed Internaţional Impex SRL, și a remis foloase necuvenite, disimulate sub forma unor onorarii în cuantum total de 600.000 de euro fără T.V.A., pentru ca numiții 
Trăilă Doru, Dumitru Dumbravă şi Florian Coldea, persoane cu care a intrat în contact prin intermediul numitului Tocaci Dan şi care i-au creat convingerea că au influență 
asupra magistraţilor din cadrul Tribunalului București şi respectiv ai Curţii de Apel Bucureşti pentru a-i determina să pronunţe o hotărâre favorabilă pe fondul cauzei și 
ridicarea controlului judiciar în dosarul în care are calitatea de inculpat (dosar nr. 27485/3/2022), fiind trimis în judecată pentru săvârşirea infracțiunilor prev. de art. 181 
din Legea nr. 78/2000 şi art. 49 din Legea nr. 129/2019. 

La data de 15.05.2024, Direcţia Naţională Anticorupţie - Secţia de combatere a corupţiei s-a sesizat din oficiu cu privire la săvârșirea altor infracțiuni de trafic de 
influență, fapte în legătură cu firmele controlate de către numiții Adamescu Bogdan Alexander şi Tufan Emil Mihai. 

Prin ordonanța nr. 52/1/P/2024 din data de 17.04.2024 s-a dispus începerea urmăririi penale „in rem" sub aspectul săvârşirii infracțiunilor de trafic de influență prev. de 
art. 291 alin. 1 din Codul penal rap. la art. 6 din Legea nr. 78/2000 şi cumpărare de influență prev. de art. 292 alin. 1 din Codul penal cu aplicarea art. 6 din Legea nr. 
78/2000. 

Prin ordonanța din data de 15.05.2024 s-a dispus extinderea urmăririi penale sub aspectul săvârșirii infracțiunii de trafic de influență prev. de art. 291 alin. 1 din Codul 
penal rap. la art. 6 din Legea nr. 78/2000 şi cumpărare de influență prev. de art. 292 alin. 1 din Codul penal cu aplicarea art. 6 din Legea nr. 78/2000, fapte în legătură cu 
firmele controlate de către numiții Adamescu Bogdan Alexander şi Tufan Emil Mihai, iar ulterior pentru săvârşirea infracțiunii de spălare a banilor prev. de art. 49 alin. 1 
lit. b din Legea 129/2019. 


II.SITUAȚIA PREMISĂ 

Prin rechizitoriul nr. 1.000032/2021 din data de 07.10.2022, Parchetul European - Biroul Bucureşti a dispus trimiterea în judecată a numitului Hideg Robertino Cătălin 
pentru săvârşirea infracțiunilor prev. de art. 181 alin. 1 și 3 din Legea nr. 78/2000 şi art. 49 din Legea nr. 129/2019, reținându-se în acest sens că în cadrul unui proiect 
finanţat din fonduri europene privind un centru de cercetare - dezvoltare şi recuperare medicală a depus declaraţii inexacte. 

Prin încheierea din data de 25.01.2023, Tribunalul Bucureşti - Judecătorul de cameră preliminară a constat legalitatea şi temeinicia măsurii preventive a controlului 
judiciar, dispusă faţă de inculpatul Hideg Robertino Cătălin, prin ordonanța nr. 1.000032/2021 din 28.04.2022 a Parchetului European - EPPO - Biroul Central București și 
a menţinut măsura preventivă a controlului judiciar faţă de inculpatul Hideg Robertino Cătălin până la o nouă verificare a măsurii dar nu mai târziu de 60 de zile de la data 
încheierii. 

De asemenea, prin încheierea din data de 17.10.2023, Tribunalul București - Judecătorul de cameră preliminară a constatat legalitatea şi temeinicia măsurilor asiguratorii 
instituite prin ordonanța nr. 1.000032/2021 din data de 02.05.2022 a Parchetului European - EPPO - Biroul Central București, cu privire la bunurile inculpaţilor Hideg 
Robertino Cătălin şi SC Sanimed International Impex SRL, menţinând măsurile asiguratorii instituite prin ordonanța anterior menționată. 

Prin încheierea din data de 16.02.2023, Tribunalul Bucureşti - Judecătorul de cameră preliminară a respins ca neîntemeiate cererile și excepţiile formulate de inculpatul 
Hideg Robertino Cătălin, a constatat legalitatea sesizării instanţei cu rechizitoriul nr. 1.000032/2021 din data de 07.10.2022 al Parchetului European - Biroul Central 
Bucureşti, legalitatea administrării probelor şi a efectuării actelor de către organele de urmărire penală şi a dispus începerea judecății în cauză. 


III.SITUAŢIA DE FAPT 

În perioada martie 2023 - aprilie 2024, numiții Coldea Florian, Dumbravă Dumitru și Trăilă Doru - Florel, acţionând ca membri ai unei echipe ce pretinde că poate 
influenţa actul de justiţie şi chiar să îl controleze, sens în care au fundamentat încă din anul 2019 un mod de operare prin încheierea unui contract cadru de consultanță 
între S.C.P. „Doru Trăilă şi Asociaţii" și SC Wise Line Consulting SRL (fostă Intell Cube Consulting SRL, societate controlată de către Dumbravă Dumitru), şi ulterior 
prin încheierea unui contract de consultanță generală între SC Wise Line Consulting SRL şi SC Strategic Sys SRL (societate controlată de către Coldea Florian), ambele 
având ca scop ascunderea legăturii între beneficiarul serviciilor de asistență juridică și numiții Coldea Florian şi Dumitru Dumbravă, beneficiind şi de sprijinul numitului 
Tocaci Dan - Victor, au pretins de la numitul Hideg Robertino - Cătălin suma de 700.000 de euro pentru a-şi exercita influenţa asupra magistraţilor din cadrul Tribunalului 
Bucureşti și respectiv ai Curţii de Apel București în vederea pronunțării unor hotărâri favorabile martorului denunțător, în dosarul nr. 27485/3/2022. Pretinderea a fost 
urmată de acceptarea promisiunii sumei de 600.000 de euro şi de încasarea efectivă a sumei de 438.000 de lei şi 20.000 de euro. Pentru încasarea diferenței până la suma 
de 600.000 de euro şi pentru a-l determina pe martorul Hideg Robertino - Cătălin să renunţe la demersurile judiciare de denunţare a faptelor de corupție au exercitat acte 
de constrângere psihică asupra acestuia şi au declanşat procedura de executare silită atât împotriva sa ca persoană fizică, cât şi împotriva firmei SC Sanimed Internaţional 


Impex SRL. 

Astfel, cunoscând problemele judiciare cu care se confrunta numitul Hideg Robertino - Cătălin, dar și potențialul financiar al acestuia şi al firmelor pe care le controlează, 
la începutul anului 2023, numitul Tocaci Dan -Victor i-a propus acestuia să îl pună în legătură cu numiții Coldea Florian și Dumitru Dumbravă, sens în care i-a pretins 
suma de 2.000 de euro pentru o deplasare la Monaco în scopul unor discuţii cu Bogdan Neidoni, persoană ce le putea intermedia o astfel de întrevedere. 

Numitul Tocaci Dan - Victor i-a prezentat pe numiții Coldea Florian și Dumbravă Dumitru ca fiind fondatorii „statului paralel", persoane puternice, cu influenţă asupra 
magistraților, creându-i martorului denunțător convingerea că sunt singurii care te pot salva atunci când „intri în malaxor”. 

Aşa cum a afirmat în cadrul întâlnirilor cu martorul denunțător, numitul Tocaci Dan - Victor în calitate de apropiat al lui Walter Florian, cunoştea modul cum pot fi 
rezolvate astfel de probleme, precum şi persoanele de contact ale decidenţilor. Declaraţia martorului denunțător în sensul că numitul Coldea Florian şi persoanele din 
echipa acestuia i-au fost prezentaţi ca fiind singurii în măsură să îl ajute să îşi păstreze libertatea şi să îşi desfășoare în continuare activitatea comercială se coroborează cu 
discuţiile înregistrate în mediul ambiental. 

În luna iulie 2023, în timp ce se afla la o terasă din municipiul București, martorul Hideg Robertino - Cătălin a fost prezentat de către un om de afaceri numitului Coldea 
Florian, împrejurare în care acesta i-a spus că are cunoștință despre problemele judiciare cu care se confruntă, l-a întrebat dacă mai rezistă şi i-a lăsat de înțeles că îl va 
sprijini pentru rezolvarea acestora întrucât a fost rugat de mai mulți prieteni comuni. 

La acest moment martorul susține că nu a discutat în concret despre ajutorul ce i-ar putea fi acordat şi nici despre condiţiile în care ar putea beneficia de acest sprijin, însă 
în cadrul discuţiilor ulterioare, numiții Dumbravă Dumitru şi Trăilă Doru - Florel au făcut permanent referire la „şeful cel mare”, fapt ce i-a creat numitului Hideg 
Robertino - Cătălin convingerea că atât promisiunile făcute de Coldea Florian, cât şi suma pretinsă erau discutate şi decise de către cei trei, iar influența asupra 
magistraților era una a „echipei", în cadrul căreia acesta din urmă deţinea poziția de lider. 

La scurt timp după întrevederea de la terasă, Tocaci Dan - Victor l-a contactat din nou pe martorul Hideg Robertino - Cătălin şi i-a spus că numitul Coldea Florian și-a 
exprimat acceptul pentru ca ei să se întâlnească cu „echipa sa", respectiv cu Dumbravă Dumitru şi cu Trăilă Doru - Florel. 

Astfel, la începutul lunii august 2023, martorul denunțător împreună cu Tocaci Dan - Victor, s-au deplasat la biroul lui Dumbravă Dumitru din București, bld. Naţiunile 
investigare şi de supraveghere operativă pe care le aveau, după care i-a prezentat situația sa juridică ca fiind una gravă, dându-i de înțeles că știe în amănunt obiectul 
dosarului penal şi că şansele de a primi o condamnare cu suspendare sunt foarte mici. 

În acelaşi context numitul Dumbravă Dumitru i-a precizat că „există o rază de speranţă și că se va gândi cum să optimizeze lucrurile" pentru ca soluţia finală să îi fie 
favorabilă şi să nu ajungă la închisoare, precizându-i că serviciile lor nu sunt ieftine. 

În contextul discuţiilor privind preţul serviciilor, martorul denunțător susține că a abordat și problema controlului judiciar, arătând că asumarea plății sumei pretinse a avut 
loc doar în contextul în care i s-a promis că măsura preventivă nu va mai fi menținută. De altfel, martorul Hideg Robertino - Cătălin a declarat că principalul motiv pentru 
care a semnat contractul cu echipa lui Florian Coldea I-a constituit promisiunea că până la 30 octombrie 2023 „va fi liber" şi faptul că i s-a creat convingerea că „era o 
problemă pe care ei o puteau rezolva". 

Referitor la noţiunea de „optimizare judiciară" şi modalitatea în care aceasta se putea realiza, martorul Hideg Robertino - Cătălin a precizat că la prima întâlnire cu 
Dumbravă Dumitru nu a obținut detalii, în această etapă fiindu-i oferite doar asigurări că poate obține o soluţie favorabilă, deși situaţia era apreciată ca fiind foarte gravă. 
Percepția martorului cu privire la expertiza lui Dumbravă Dumitru şi a echipei sale a fost aceea de trafic de influenţă, întrucât a fost asigurat că vor avea grijă de el, că va 
rămâne cu familia şi că își va derula afacerile liniștit. 

În perioada următoare, martorul denunțător a primit de la numitul Dan Tocaci - Victor numărul de telefon al avocatului Trăilă Dorul - Florel, pe care I-a contactat şi cu 
care, în luna august 2023, s-a întâlnit de mai multe ori pentru a stabili termenii colaborării. Acesta i-a precizat că a avut o discuţie cu ceilalți doi colaboratori, respectiv cu 
Dumbravă Dumitru şi Coldea Florian, și că au stabilit un onorariu de 700.000 de euro plus T.V.A. Martorul a mai precizat că atunci când vorbea despre Dumitru 
Dumbravă şi Florian Coldea, avocatul Trăilă folosea termeni precum „prietenul nostru" (cu referire la Dumitru Dumbravă) şi „şefu" sau „FC-ul" (cu referire la Florian 
Coldea). 

Întrucât suma pretinsă cu titlu de onorariu de avocat i s-a părut foarte mare, iar o altă condiţie impusă de susnumiţii era aceea de a renunţa la toţi avocaţii pe care îi avea la 
acel moment, asumându-și, în schimb, prestarea unor servicii definite precar, numitul Hideg Robertino - Cătălin susține că a încercat să negocieze cuantumul sumei 
pretinse pentru a mai trage de timp, spunându-le că nu ar putea suporta un onorariu mai mare de 500.000 de euro. 

La următoarea întâlnire, după discuţiile cu Dumbravă Dumitru şi Coldea Florian, Trăilă Doru - Florel i-a comunicat martorului denunțător că suma acceptată de echipa sa 
nu poate fi mai mică de 600.000 de euro + T.V.A. 

La data de 26.10.2023, martorul denunțător şi avocatul Trăilă Doru - Florel au purtat primele discuţii referitoare la clauzele contractului de asistență juridică, soluţia 
convenită fiind aceea de a încheia două contracte de asistenţă juridică, unul cu Hideg Robertino - Cătălin pentru un onorariu de 100.000 de euro și unul cu SC Sanimed 
Internaţional Impex SRL pentru suma de 500.000 de euro. 

Din expunerea făcută de Dumbravă Dumitru şi avocatul Trăilă Doru - Florel cu privire la serviciile pe care le ofereau martorul susține că a înțeles „că de fapt este vorba 
despre relaţionare, despre şantaj cu magistraţii care nu le fac jocurile", precizând că nu a avut nici o discuţie tehnică, care să privească faptele şi infracțiunile pentru care 
este certat. 

Potrivit art. 1 din Contractul cu S.C.P. „Doru Trăilă şi Asociaţii”, asistenţa juridică viza „reprezentarea la Tribunalul Bucureşti în vederea soluționării dosarului nr. 
27485/3/2022 şi a dosarelor de verificare măsuri preventive, inclusiv a dosarului 27485/3/2022/a5". 

Prin Anexa la contract, S.C.P. „Doru Trăilă şi Asociaţii" şi-a rezervat dreptul de a angaja un consultant pe care să îl plătească din onorariile stabilite, iar în ceea ce priveşte 
plata onorariilor s-a stabilit ca aceasta să fie efectuată atât de către Hideg Robertino - Cătălin, cât şi de către SC Sanimed International Impex SRL în trei tranșe, prima în 
termen de 45 de zile de la semnarea contractului de asistență juridică, a doua la pronunţarea hotărârii de fond şi cea de a treia la rămânerea definitivă a hotărârii de fond, 
inclusiv în ipoteza formulării unui apel în cauză. 

Clauza privind dreptul societății de avocatură de a angaja un consultant constituie, potrivit actelor de urmărire penală efectuate în prezentul dosar, o dovadă a faptului că 
acest mecanism de ascundere a adevăratei naturi a sumelor de bani pretinse/încasate, aceea de folos necuvenit obținut din săvârșirea unei infracțiuni de corupție, reprezintă 
un fapt prestabilit ca mod de operare, prin încheierea unui contract cadru de consultanță între S.C.P. „Doru Trăilă şi Asociaţii" şi SC Wise Line Consulting SRL, precum şi 
a unui contract de consultanță între SC Wise Line Consulting SRL şi SC Strategic Sys SRL. 

Cu referire la momentul semnării celor două contracte de asistență juridică cu S.C.P. „Doru Trăilă şi Asociaţii” din cercetările efectuate au rezultat următoarele aspecte: 

- contractul de asistenţă juridică cu numitul Hideg Robertino - Cătălin a fost semnat la data de 26.10.2023 şi viza printre altele dosarul asociat nr. 27485/3/2022/a5, având 
ca obiect verificare măsuri preventive, în care era stabilit termen la Tribunalul București pentru data de 30.10.2024, iar la Curtea de Apel București pentru data de 
08.11.2023, fapt ce vine în susţinerea afirmațiilor martorului denunțător în sensul că una dintre promisiunile făcute de către avocatul Dorul Trăilă şi colaboratorii săi a 
vizat ridicarea măsurii controlului judiciar; 

- contractul de asistenţă juridică cu firma SC Sanimed International Impex SRL a fost încheiat la data de 07.11.2023, în condiţiile în care pe data de 08.11.2023 se judeca 
la Curtea de Apel Bucureşti contestaţia la hotărârea Tribunalului Bucureşti privind menţinerea măsurii controlului judiciar pentru Hideg Robertino Cătălin, iar asistența 
juridică în dosarele asociate privind verificarea măsurilor preventive a fost inclusă şi în obiectul contractului încheiat de persoana juridică. 

Semnarea contractului dintre S.C.P. „Doru Trăilă şi Asociaţii” şi Hideg Robertino - Cătălin a avut loc după ce, la termenul din data de 04.10.2023, Tribunalul București a 
constat legalitatea măsurilor asiguratorii, dispunând restrângerea măsurilor în ceea ce priveşte trei imobile aparținând firmei SC Sanimed Internaţional Impex SRL, iar la 
termenul din data de 18.10.2023, Curtea de Apel Bucureşti a dispus respingerea ca nefondată a contestației declarate de numitul Hideg Robertino - Cătălin împotriva 
încheierii judecătorului de cameră preliminară din cadrul Tribunalului București din data de 16.02.2023 şi în contextul în care la data de 30.10.2023 urma să fie verificată 
legalitatea şi temeinicia măsurii preventive a controlului judiciar dispusă față de martorul denunțător. 

Faptul că inițial i s-a solicitat martorului denunțător să semneze un contract de asistenţă juridică pentru un onorariu de 600.000 de euro + T.V.A., pe persoană fizică (client 
- Hideg Robertino - Cătălin), iar ulterior au fost încheiate două contracte de asistență juridică, unul pe persoană fizică pentru un onorariu de 100.000 de euro + T.V.A. și 
altul de 500.000 de euro + T.V.A., denotă că încheierea celor două contracte a reprezentat doar o modalitate de disimulare a adevăratei naturi a sumelor de bani pretinse, 
neexistând nicio posibilitate de corelare a sumei pretinse cu serviciile de asistență juridică ce ar fi trebuit prestate şi clientul care le-a contractat. 

Martorul Hideg Robertino - Cătălin susține că nu a respectat graficul privind efectuarea plăţilor, stabilit prin anexa la Contractul de asistență juridică, fapt ce i-a 
nemulțumit pe avocatul Trăilă Doru - Florel şi colaboratorii acestuia, astfel că, în cadrul unei întâlniri ce a avut loc ulterior termenului din data de 08.11.2023 de la Curtea 
de Apel București (având ca obiect contestaţie formulată cu privire la încheierea privind verificarea măsurii preventive), acesta i-a reproșat nerespectarea obligaţiei şi i-a 
atras atenția că atât „domnul Dumbravă" cât şi „FC-ul" sunt supăraţi şi îi recomandă să întrerupă colaborarea cu el. 

Declaraţia martorului denunțător în sensul că nerespectarea promisiunii privind plata sumelor de bani pretinse a fost determinată de nerespectarea de către echipa 


numitului Coldea Florian a obligaţiei de a-i obține ridicarea măsurii controlului judiciar până la sfârșitul lunii octombrie 2023, se coroborează cu discuţiile înregistrate în 
mediu ambiental în cuprinsul cărora avocatul Trăilă Doru - Florel susține că ei sunt cei care nu au fost de acord ca martorul să părăsească țara pentru a se deplasa la Abu 
Dhabi, întrucât le-a fost teamă că nu se mai întoarce. 

Din probele administrate rezultă că, pentru a-l determina să efectueze plata sumelor pretinse, avocatul Trăilă Doru - Florel a utilizat pe de o parte acte de constrângere 
psihică a martorului denunțător, prin punerea acestuia în situația de a alege între a suporta posibile repercusiuni din partea unor persoane cu privire la care se pretindea că 
ar controla actul de justiţie și îndeplinirea pretențiilor privind plata sumelor stabilite prin contract, iar pe de altă parte a procedat la întreținerea convingerii martorului 
Hideg Robertino - Cătălin că echipa din care face parte are influență asupra magistraților, sens în care l-a prezentat pe judecătorul de caz ca pe o persoană asupra căreia are 
un anumit ascendent ca urmare a relaţiei profesor - student şi pe care ar putea să o determine să pronunţe o hotărâre favorabilă în cadrul dosarului penal. 

Martorul denunțător susține că acesta a fost unul dintre argumentele care l-au convins să accepte procedura simplificată propusă de către avocat în urma discuţiilor cu cei 
doi colaboratori ca variantă de „optimizare" a rezultatului, ceea ce în opinia sa implica „compromisul" cu judecătorul de caz la care a făcut ulterior referire şi numitul 
Dumbravă Dumitru. 

Anterior termenului din luna februarie 2024, pe fondul presiunilor exercitate asupra sa pentru efectuarea plăţilor, martorul denunțător i-a solicitat numitului Tocaci Dan - 
Victor să îi înlesnească o nouă întrevedere cu Dumbravă Dumitru, arătând că se simțea înşelat raportat la prelungirea măsurii controlului judiciar. Discuţiile au fost purtate 
în prezența numitului Tocaci Dan - Victor şi în cadrul acestora Dumitru Dumbravă i-a reproșat martorului denunțător că nu şi-a respectat obligaţiile, spunându-i că îi 
reproşează acest aspect „FC-ul", că este într-o situaţie dificilă față de avocat şi că nu li s-a întâmplat niciodată aşa ceva. 

Martorul Hideg Robertino - Cătălin susține că i-a amintit numitului Dumbravă Dumitru despre înțelegerea privind înlăturarea controlului judiciar pe care nu au respectat- 
0, situaţie care îl punea în imposibilitatea finalizării negocierilor cu oamenii de afaceri arabi pentru efectuarea plăţilor, răspunsul primit fiind în sensul că le-a fost teamă că 
nu va mai reveni în țară și că le va crea probleme. 

În aceste împrejurări martorul a declarat că, fiind în imposibilitatea de a efectua plata sumei pretinse, pe fondul temerii că s-ar putea răzbuna pe el, determinată de faptul 
că, în cadrul discuţiilor, i se spunea tot timpul că „FC-ul" nu acceptă astfel de chestiuni, i-a propus numitului Dumbravă Dumitru închiderea contractului de asistență 
juridică și renunțarea la suma de 100.000 de euro pe care o achitase. 

Într-un final, Dumbravă Dumitru i-a spus că o să vorbească cu „FC-ul" şi cu avocatul Trăilă Doru - Florel pentru a-i mai acorda un răgaz, urmând ca ei să facă demersuri 
pentru a rezolva problema ridicării controlului judiciar. 

După pronunțarea hotărârii de condamnare din data de 16.02.2024, martorul denunțător l-a contactat pe numitul Tocaci Dan - Victor şi i-a solicitat să îi înlesnească o nouă 
întrevedere cu numitul Dumbravă Dumitru. Întâlnirea a avut loc la sfârșitul lunii februarie 2024 la biroul numitului Dumbravă Dumitru, discuţiile dintre acesta, martorul 
denunțător şi Tocaci Dan - Victor fiind înregistrate şi puse la dispoziţia organelor de urmărire penală. 

În cadrul acestor discuţii numitul Dumbravă Dumitru i-a explicat martorului denunțător că judecătorul a făcut tot ceea ce se putea face şi că au obținut maximul din ceea 
ce se putea obţine, lăsând de înţeles că orientarea pedepsei spre minim şi soluţia în ceea ce privește firma SC Sanimed Internaţional Impex SRL sunt rezultatul influenței 
pe care au exercitat-o asupra judecătorului de caz, magistrat cu privire la care a reiterat faptul că a fost elevul avocatului Trăilă Doru - Florel şi a făcut „un compromis 
absolut rezonabil". Numitul Dumbravă Dumitru i-a reproşat martorului Hideg Robertino - Cătălin faptul că nu a efectuat plățile asumate şi că l-a pus într-o situație 
„nasoală" față de avocat, precizându-i în mod repetat că e prima dată când i se întâmplă așa ceva şi că „FC-ul" este supărat. 

Dumitru Dumbravă i-a lăsat de înțeles numitului Hideg Robertino - Cătălin că situaţia se poate rezolva la Curte de Apel București, dar că pentru aceasta ar trebui efectuată 
atât plata prejudiciului, cât şi plata sumelor datorate sub formă de onorariu avocat: 

„(...) D.D: Deci asta-i una cu acoperirea prejudiciului și doi, să rezolvaţi problema cu asta. Deci şi FC-ul are o problemă cu asta...şi...şi... 

H.R.C.: Păi, eu nu v-am spus că ...[neinteligibil]... 

T.D.V.: Păi şi...[neinteligibil]...până la urmă? 

H.R.C.: Eu am... 

D.D: Nu-mi reproşează mie că nu suntem în relația asta. Dar cumva mă simt eu nasol. Pentru că e prima dată când se întâmplă așa ceva. Lucrez din 2018 cu el şi nu s-a 
mai întâmplat. 

H.R.C.: Aici am vorbit la început v-am spus. 

D.D: Mda! 

H.R.C.: Că eu nu pot aici. După aia întrebam. Mă duceam la țigani, mă împrumutam. Am zis... Ă... Zice:„Nul!". 

D.D: ...[neinteligibil, vorbește în același timp cu H.R.C.]... dar nu trebuia cumva să... adică din... de la prima nu trebuia să mai semnaţi cu el ceva, nu ştiu. 

H.R.C.: Păi, i-am zis: „Uite...!" Eu i-am zis: „Dacă vrei, ți-i aduc aici!" EI zice: „Nu! Pe factură." „Păi n-am, omule, bani. De unde?" 

D.D: Nu, nu.. Nu se fac... niciodată așa ceva. 

H.R.C.: Păi, vedeţi!? Dar credeți-mă... 

D.D: Gândiţi-vă că e într-un circuit. Păi vă spun că noi... Aţi văzut ce... e colegul luat. 

H.R.C.: Nu ştiu. 

D.D: Și eu sunt la rândul meu subiect pe multe... adică se uită lumea să vadă... m-ar... în piaţa publică m-ar spânzura, să vadă că am ceva cu cash, cu bani negri cu nu știu 
ce. Deci, eu nu... Încă o dată, îmi iau din banii mei apă, d-asta am şi stabilit... Nici... Am plecat acum, am stat o săptămână în Emirate. Totul a fost pe card personal și pe 
banii mei. Nu vreau să vină ANAF-ul sau cine ştie, trimis de nu ştiu cine, să mă întrebe: „Da' hai, ce-ai făcut? Cum ai făcut?" 

H.R.C.: Şi în schimb eu... eu am fost foarte prompt și cinstit de la început cu problema asta. Deci cu toată lumea. 

D.D: Nu-i problemă, numai v-am spus. 

H.R.C.: l-am spus şi avocatului, lu' DORU, lu 'domnul... că eu i-am spus: „Vezi că asta e problema mea, ajută-mă!" Octombrie, noiembrie, decembrie, ianuarie, februarie. 
D.D: Însă... 

H.R.C.: S-a întâmplat. Eu n-am reușit deloc-deloc. Şi acuma am toate alea blocate, patru conturi. Am o proprietate, care deja am acuma client la ea, vrea să o cumpere, dar 
dacă nu îi semnez actele, că vrea... vreau să vând o casă, tot în ideea să-mi deblochez... că şi firma are probleme. De abia am avut bani de salarii în 15... 

D.D: Vă cred, că... 

Tot în contextul hotărârii de condamnare pronunțate de Tribunalul București, numitul Hideg Robertino - Cătălin a avut mai multe întâlniri cu avocatul Trăilă Doru - Florel. 
În preambulul discuţiilor din data de 05 martie 2024 de Ia biroul avocatului din sediul Facultății de Drept, martorul Hideg Robertino - Cătălin și avocatul Trăilă Doru - 
Florel au discutat despre întâlnirea dintre martor şi Dumbravă Dumitru, precum şi despre discuţiile dintre acesta din urmă şi avocat. Numitul Trăilă Doru - Florel i-a 
precizat martorului denunțător că şeful domnului Dumbravă (referindu-se în acest mod la Coldea Florian) a fost cel mai supărat și că i-ar fi transmis că este un fraier şi că 
„nu se fac așa afaceri". Numitul Trăilă Doru - Florel nu a negat faptul că angajamentul de plată asumat de către martorul denunțător a fost condiționat de ridicarea măsurii 
controlului judiciar, reiterând faptul că ei s-au opus să plece din ţară pentru că le-a fost teamă că nu se mai întoarce. Relevant este faptul că avocatul Trăilă Doru Florel 
vorbeşte despre ei ca despre cei care au decis menţinerea măsurii preventive și care pot dispune cu privire la aceasta, subliniind faptul că tot ei ar avea la îndemână 
pârghiile pentru a-l aduce înapoi în situaţia în care s-ar sustrage: 

„(...) TD.E.: Fiţi atent! O încercăm să facem, să avem ...[neinteligibil]... acuma Curtea de Apel clar ă... va decide. Sper să fie clarificat cât de repede posibil şi să... să.. 
să... Mie mi-a fost frică şi eu i-am transmis ă... şefului, așa. Mie mi-a fost frică o perioadă și d-aia v-am tot bătut la cap, că dacă plecaţi în perioada aia nu mai veniți 
înapoi. Și atunci ă... 

H.R.C.: Asta am mai vorbit, mi-aţi mai zis despre... 

T.D.F.: Cred că v-am spus de vreo 4 ori. 

H.R.C.: Dar eu v-am spus că nu aveam motive. În al doilea rând, uite, DAN a zis că merge cu mine. 

T.D.F.: Îhm! 

H.R.C.: Adică DAN e prietenu' lu' BOGDAN care... Prin BOGDAN nu ştiu cum au ajuns ei acolo... 

T.D.F.: V-am spus teama... teama, pe care noi am văzut-o, asta a fost, pentru că, la mijloc de an... 

H.R.C.: ... discuţii. Și... cumva şi prietenu' lui ă... a promis că suntem oameni sănătoși la cap. 

T.D.F.: Şi vă întoarceți. 

H.R.C.: Şi ne întoarcem. ...[râde]... 

T.D.F.: Eu în locul dumneavoastră aş face aşa: mă duc, stau două-trei zile, îmi rezolv nişte ...[neinteligibil]..., vin înapoi. Două-trei zile. Plec din nou la ăia, ştiţi? 


H.R.C.: Păi, da, dar dacă pe mine nu m-au lăsat nici... 2 zile, da' 3 zile. 

T.D.F.: Dumneavoastră dați mesaju' că sunteţi de încredere. 

H.R.C.: Păi, şi nu le-am... 

T.D.F.: Pentru că oamenilor le-a fost frică că plecaţi şi că nu mai veniţi înapoi. 
H.R.C.: Nu există chestia asta pentru că... 

T.D.F.: Pentru că vă zic ce a fost. 

H.R.C.: ...pe mine acum nu mă apără nimeni, ca să știți. Deci, în condițiile... 
T.D.F.: Mie mi-a zis persoana respectivă, că eu i-am zis așa: „Fii atent! Dacă chiar face chestia asta şi el pleacă şi nu mai vine înapoi, există soluţii să-l aducem fără 
probleme!". 

H.R.C.: Păi, vedeţi. Eu nu sunt conștient că lu... lucrurile s-ar fi agravat mai tare. 
T.D.F.: Asta e, deci...". 


Tot numitul Trăilă Doru - Florel i-a precizat martorului denunțător că la Curtea de Apel există posibilitatea să rămână fără control judiciar, însă a ţinut să sublinieze şi 
importanţa implicării numitului Coldea Florian în obținerea acestui beneficiu şi a rezolvării problemei financiare: 

„(...)T.D.E.: Da... eu ştiu, da' eu v-am spus, că eu îl ştiu pe GENERALUL COLDEA, da' nu atât de bine încât să... Cum să zic? Să-i spun ceva sau să-i cer o chestie, pe 
care să nu... 

H.R.C.: Bine, ăia au vopsit imaginea mea foarte prost şi din păcate ne-au făcut de căcat acolo.(...)". 


În cadrul unei alte discuţii cu martorul denunțător, numitul Trăilă Doru - Florel a precizat că au găsit o soluţie care să îl avantajeze la instanță dar că „șeful" este supărat 
pentru că nu a efectuat plăţile şi că în situaţia care nu își respectă obligațiile asumate ar putea să nu mai beneficieze de ajutorul lor, subliniind faptul că numitul Coldea 
Florian este o persoană categorică, obișnuită să dea dispoziții: 

„(...)T.D.F.: Reacţia domnului celălalt a fost destul de categorică. El e o persoană, aşa, mai dintr-o bucată şi care e obișnuit să dea dispoziții, din ce m-am prins eu și... 
H.R.C.: Da. 

T.D.F.: Ele trebuie executate. Cam aşa vede lucrurile. 

H.R.C.: Şi... 

T.D.F.: Că dacă ești şef toată viaţa... 

H.R.C.: Asta este... mă execută ...[râde]... 

T.D.F.: Nu, nu. Dispoziţiile să fie executate, nu oamenii. ...[râde]... 

H.R.C.: Da, da' sunt... 

T.D.F.: Ce simpatic sunteți! 

H.R.C.: Deci...[neinteligibil]... v-a zis să mă lăsaţi în pace. 

T.D.F: Ă... cumva, dar ...ă... el e un om cum v-am spus. E un om... e un om care e dintr-o bucată şi așa e el învățat. Structurile militare sunt pe tema asta de ... 
[neinteligibil]... 

H.R.C.: Nu cred că puteam să nimeresc o perioadă atât de proastă. Şi ă... Să zicem, am o casă de vânzare și nu o cumpără nimeni de... peste un an. Am conturile blocate 
acolo, am şi acolo o proprietate, vreau şi pe asta s-o pun, da' trebuie să fac nişte procuri speciale. ...[poftează]... Cu ăştia... îmi promit că vin şi uite, că m-au încurcat, că 
dacă ei nu spunea că nu vin, cu banu... 

T.D.E.: Înî. 


În acest context, pentru a-i asigura posibilitatea efectuării plăţilor, numitul Trăilă Doru Florel i-a propus martorului denunțător să facă cerere pentru a i se permite o 
deplasare la Paris unde să se întâlnească cu oamenii de afaceri arabi şi să perfecteze afacerile legate de SC Sanimed Internaţional Impex SRL, exprimându-și temerile cu 
privire la posibilitatea ca el să nu se mai întoarcă sau să părăsească spaţiul Uniunii Europene şi să se deplaseze la Abu Dhabi, fapt ce le-ar putea crea probleme şi ar putea 
să le atragă „răspunderea în sistem": 

„(...)T.D.E.: Fiţi atent ce facem! Mâine mă lămuresc. Şi într-o variantă de mijloc, facem cererea nu pe ABU-DABI, că-i speriem. Şeic, familie regală, contacte... Pleacă 
domnu' HIDEG şi nu mai vine înapoi. Aţi văzut-o pe procuroare, aţi văzut-o pe instanță, când mi-a trântit-o: „Ce caută familia regală?", mai avea un pic şi vă făcea 
împăratul Constantinopolului. 

T.D.F.: Dar, dacă am organiza plecare şi cerem acte pentru a pleca într-o țară europeană, n-ar fi mai O.K.? 

H.R.C.: Păi, şi ce să facă ăştia ...[neinteligibil]... 

T.D.F.: Nu vin ei aici? 

H.R.C.: Nu vin. 

T.D.F.: Pe de altă parte mi-e frică dacă noi cerem aprobare pe Paris şi dumneavoastră luaţi avion din Paris, vă duceţi acolo şi se află... ne facem ...[neinteligibil]... 

.R.C.: ...[neinteligibil]...mai rău. Eu de venit, oricum vin înapoi. Imaginaţi-vă, că nu am avut discuţie ...[neinteligibil]... Dar e o teamă, care, într-adevăr, eu... Şi ştiţi cum 
e? 

T.D.F.: Nu o poţi controla. Pentru că e o chestie de răspundere în sistem. 

H.R.C.: Mi se pare, mi se pare ...[neinteligibil]... 

T.D.F.: Ei după aia o să dea cu subsemnatu', să explice de ce au dat O.K.-u' să plece, când erau semne, că pleacă și că nu mai vine înapoi. Mă înțelegeți ce vreau să spun? 


(1. 


În cadrul unei convorbiri telefonice ulterioare acestor discuţii, numitul Trăilă Doru - Florel i-a adus la cunoștință martorului denunțător că a discutat cu numiții Coldea 
Florian şi Dumbravă Dumitru despre posibilitatea de a formula o cerere de a părăsi țara, lăsând de înţeles că aceștia urmează să discute cu alte persoane (neidentificate) 
dacă o astfel de cerere ar avea şanse şi în funcție de răspunsul primit să îi comunice rezultatul, creând o suspiciune rezonabilă că discuţiile ar viza persoane din sistemul 
judiciar: 

„(.)T.D.E.: A... Aşa. Deci, am vorbit ă... Am discutat-o cu dumneavoastră, a zis că verifică săptămâna viitoare, întreabă dacă e O.K. şi dacă o astfel de cerere ar avea ă... 
şanse şi... Asta aflăm, repet, undeva săptămâna viitoare, o să ne spună exact când şi cum o depunem și o să vă zic eu dacă... ce nevoie de documente aş avea. Dar asta... 
Deci, eu am transmis solicitarea, rămâne să aflăm răspunsul săptămâna viitoare, da? 

H.R.C.: Da, da, da, ca să ştiu şi eu ce am de făcut, că... 

T.D.F.: Exact! 

H.R.C.: ...momentan sunt într-o... 

T.D.F.: Exact şi vă sun. Imediat ce am ceva, vă sun şi vă spun cum procedăm, da? 

(.). 

Relevante sub aspectul înțelegerii dintre numitul Hideg Robertino - Cătălin și echipa Coldea Florian - Dumbravă Dumitru - Trăilă Doru Florel sunt şi discuţiile dintre 
martorul denunțător şi Tocaci Dan - Victor. Acesta din urmă îi prezintă pe numiții Coldea Florian și Dumitru Dumbravă drept creatorii statului paralel şi cei care 
controlează justiția, recunoscând că a fost cel care a venit la Hideg Robertino - Cătălin pentru a-și oferi sprijinul, care a intervenit la Bogdan Neidoni pentru a-i pune în 
legătură cu Florian Coldea şi care s-a rugat de ei să îl ajute pe Hideg Robertino - Cătălin să obțină o hotărâre favorabilă. Numitul Tocaci Dan - Victor recunoaşte că 
martorul denunțător a semnat contractul de asistență juridică pentru că i s-a promis că i se va obţine ridicarea controlului judiciar şi o condamnare cu suspendarea 
executării pedepsei. Tot el i-a atras atenţia martorului denunțător că cei trei sunt puternici şi influenți şi că persoanele care au apelat la ajutorul lor și-au rezolvat 
problemele penale şi nu au păţit nimic. În contextul în care a aflat despre existenţa unor înregistrări ale discuţiilor cu Dumbravă Dumitru și Trăilă Dorul - Florel, numitul 
Tocaci Dan - Victor a efectuat presiuni asupra martorului denunțător pentru a se opri din demersurile sale judiciare, lăsându-i de înțeles că nu îi va fi bine la Curtea de 
Apel întrucât foarte mulţi oameni se vor simți deranjați şi atrăgându-i atenţia că oamenii au vrut să îl ajute. 

Imaginea publică a numiţilor Coldea Florian şi Dumbravă Dumitru, care, exercitând de-a lungul timpului funcții însemnate în instituţii importante ale statului, au fost 
percepuți ca oameni puternici şi influenţi, fiind considerați în comunitate ca având influență asupra magistraţilor, este un factor de natură a crea în mod real convingerea 


cumpărătorului de influență că aveau posibilitatea de a influenţa actul de justiţie. În condiţiile în care numiții Tocaci Dan - Victor, Trăilă Doru - Florin, Dumbravă Dumitru 
şi chiar Florian Coldea au întreținut această reprezentare, lăsând să se creadă că au influență asupra judecătorului, prezentat ca fost student al avocatului Trăilă, este 
îndeplinită condiţia esențială cerută de art. 291 alin. 1 din Codul penal. 

Elementul material al infracţiunii este realizat prin acțiunea numiţilor Coldea Florian, Dumitru Dumbravă şi Trăilă Doru - Florel de a pretinde suma de 700.000 de euro, 
urmată de acceptarea promisiunii sumei de 600.000 de euro şi încasarea efectivă a sumei de 438.000 de lei și 20.000 de euro, disimulată sub forma unui onorariu de 
avocat, cu scopul de a-şi exercita influența asupra magistraților în vederea obţinerii unor hotărâri judecătoreşti favorabile numitului Hideg Robertino - Cătălin, în sensul de 
a nu i se mai prelungi măsura controlului judiciar şi de a i se aplica o pedeapsă cu suspendarea executării în dosarul nr. 27485/3/2022. 

Împrejurarea că sumele de bani au fost pretinse sub forma unui onorariu de avocat ce includea și contravaloarea unor servicii de consultanță, dar şi faptul că sumele 
încasate sunt înregistrate în contabilitatea firmelor implicate, nu are aptitudinea de a certifica legitimitatea unor raporturi civile, ci reflectă un mod de operare utilizat 
pentru ascunderea folosului pretins ca obiect al infracţiunii de trafic de influență. Sub acest aspect, reținem că, aceste plăţi nu au fost benevole, nu au reprezentat rezultatul 
negocierii unor servicii juridice, ci a unei cumpărări de influenţă, iar conform legii serviciile de asistență juridică nu pot fi prestate de către persoane care nu au calitatea de 
avocat. 

Faptul că numitul Dumitru Dumbravă vorbeşte despre judecătorul de caz, despre relația dintre acesta și avocatul Doru Trăilă, afirmând în mod explicit că hotărârea 
pronunțată este rezultatul unui „compromis" şi nu al unei deliberări pe bază de probe, un „compromis" în urma căruia s-a obținut maxim din ceea ce se putea obţine, cu 
evidențierea faptului că judecătorul a creat o situație favorabilă firmei SC Sanimed International Impex SRL prin neblocarea conturilor societății şi neinstituirea unor 
măsuri asiguratorii suplimentare, dovedesc că, la momentul încheierii contractelor de asistență juridică, numiții Dumbravă Dumitru şi Trăilă Doru au promis martorului 
denunțător obținerea unor beneficii şi i-au creat acestuia convingerea că au influență asupra judecătorului. 

Mai mult, în contextul în care obiectul contractului îl constituie asistenţa juridică și reprezentarea martorului denunțător şi a firmei SC Sanimed International Impex SRL 
pedepsei, constituie dovada faptului că promisiunile vizând aşa zisa „optimizare" juridică şi obţinerea încuviințării de a părăsi țara pentru câteva zile au ca scop 
determinarea martorului denunțător la efectuarea plății sumelor de bani pretinse, disimulate sub forma onorariului de avocat. 

Extrem de relevante sub aspectul naturii reale a serviciilor prestate de către Florian Coldea, Dumbravă Dumitru și Trăilă Doru - Florel, aceea de trafic de influență atât în 
legătură cu justiția, cât și în legătură cu mediul de afaceri şi administraţia publică, sunt discuţiile dintre martorul denunțător și Dumitru Dumbravă: 

„(...)D.D: Acum eu vă mai spun o chestiune. Orice am putea să facem, să aranjăm acum, în perioada asta ...[neinteligibil]... e sfârșit de epocă. Se va schimba, se vor 
schimba multe în administrație. Se vor schimba adică...credeţi-mă! Două, trei luni de zile, mai strângeți din dinți. O să mai... se ducă la vale. După ce se stabilizează 
lucrurile pe administraţie, după aia ştim cu cine vorbeşti: ministru, secretar de stat. E altă treabă. Credeți-mă! 

H.R.C.: Bun! Și atunci... 

D.D: În administraţia locală... altfel... vorbim acuma... Deci eu vă spun că am văzut filmul. Vorbim acuma pe nişa asta, batem palma, facem, primim promisiuni că nu știu 
ce. 

T.D.V.: Nu se face ...[neinteligibil]... 

D.D: Și după ce se termină alegerile și se reface structura, osatura statului... trebuie să o luăm fix de la zero și avem un mare hanicap, pentru că venim: „A! Păi voi aţi fost 
cu... ăialalții!”. 

T.D.V.: Exact! (...)" 


IVÎNCADRAREA JURIDICĂ 


1. Faptele numitului Coldea Florian, comise în stare de coautorat cu numiții Dumbravă Dumitru şi Trăilă Doru - Florel și cu sprijinul numitului Tocaci Dan - Victor, 
întrunesc elementele constitutive ale infracţiunii de trafic de influență prev. de art.291 alin. 1 din Codul penal rap. la art. 6 din Legea nr. 78/2000 şi constau în aceea că, în 
calitate de „şef" al unei „echipe" ce pretinde că poate influenţa actul de justiţie şi chiar să îl controleze şi în condiţiile în care, încă din anul 2019, a fundamentat împreună 
cu ceilalți coautori un mod de operare, prin încheierea unui contract cadru de consultanţă între S.C.P. „Doru Trăilă și Asociaţii” şi SC Wise Line Consulting SRL (fostă 
Intell Cube Consulting SRL) şi a unui contract de consultanță generală între SC Wise Line Consulting SRL (societate controlată de către Dumbravă Dumitru) şi SC 
Strategic Sys SRL (societate controlată de către Coldea Florian) pentru a ascunde legătura între beneficiarul serviciilor pretins a fi de asistență juridică și numiții Coldea 
Florian şi Dumitru Dumbravă, a executat următoarele acțiuni: 

- profitând de imaginea publică pe care o avea raportat la funcțiile însemnate exercitate în decursul timpului alături de Dumbravă Dumitru în instituții importante ale 
statului, fiind percepuți de comunitate ca oameni puternici şi cu influență asupra magistraţilor, a creat martorului denunțător Hideg Robertino - Cătălin convingerea că are 
influență asupra judecătorilor şi că împreună cu „echipa" sa îi va oferi sprijinul necesar în justiţie pentru obținerea unor hotărâri favorabile în cauza în care este trimis în 
judecată, 

- în perioada august - noiembrie 2023, prin intermediul numiţilor Dumitru Dumbravă și Trăilă Doru - Florel, în baza înţelegerii prealabile cu aceștia, a pretins de la 
martorul denunțător suma de 700.000 de euro şi a acceptat promisiunea sumei de 600.000 de euro, determinându-i pe numiții Trăilă Doru - Florel şi Hideg Robertino 
Cătălin să semneze contracte de asistenţă juridică prin care să disimuleze suma pretinsă/promisă sub forma unor onorarii de avocat în cuantum de 600.000 euro + T.VA., 
- în perioada august - noiembrie 2023, prin intermediul numiţilor Dumbravă Dumitru, Trăilă Doru - Florel şi Tocaci Dan - Victor a promis numitului Hideg Robertino - 
Cătălin că îi va determina pe magistraţii din cadrul Tribunalului Bucureşti şi respectiv din cadrul Curţii de Apel București, învestiți să judece dosarul nr. 27485/3/2022 şi 
dosarele asociate având ca obiect verificarea măsurii preventive a controlului judiciar, să pronunţe hotărâri favorabile martorului denunțător, 

- în perioada noiembrie 2023 - februarie 2024 a încasat de la martorul denunțător o parte din suma pretinsă împreună cu numiții Dumbravă Dumitru şi Trăilă Doru - Florel 
pentru exercitarea influenţei asupra magistraţilor, tranzacțiile financiare fiind disimulate prin încheierea celor două contracte de asistență juridică cu martorul denunțător şi 
a contractelor de consultanță între societatea de avocatură și firma SC Wise Line Consulting SRL (controlată de către numitul Dumbravă Dumitru), pe de o parte, şi între 
firma SC Wise Line Consulting SRL şi SC Strategic Sys SRL (controlată de Coldea Florian) pe de altă parte, facturile fiscale emise între societățile implicate, în baza 
acestor contracte atestând servicii de consultanță fictive, 

- în perioada octombrie 2023 - aprilie 2024, prin intermediul numitului Tocaci Dan - Victor, în baza înţelegerii cu numiții Dumbravă Dumitru și Trăilă Doru - Florel, în 
mod repetat, a efectuat presiuni asupra martorului denunțător pentru respectarea promisiunii de plată a sumelor de bani pretinse, respectiv pentru efectuarea plăţilor 
restante înregistrate în baza celor două contracte de asistență juridică încheiate în vederea ascunderii naturii reale a plăţilor, aceea de folos pretins pentru exercitarea 
influenței, 

- în perioada februarie - aprilie 2024, prin intermediul numiţilor Dumbravă Dumitru şi Trăilă Doru - Florel, i-a lăsat de înțeles martorului denunțător că echipa sa îi poate 
reduce „cu voioşie" pedeapsa aplicată de către judecătorul de la fond, îi poate determina pe judecătorii de la Curtea de Apel să stabilească o pedeapsă cu suspendarea 
executării și îi poate obţine aprobarea părăsirii teritoriului României pentru o deplasare în spaţiul Uniunii Europene în vederea semnării tranzacţiei cu oamenii de afaceri 
din emiratele arabe, pentru rezolvarea problemelor financiare și plata sumei de 600.000 de euro convenită, toate acestea în condiţiile în care pentru faza apelului, între 
martorul denunțător şi S.C.P. „Doru Trăilă şi Asociaţii” nu mai exista contract de asistenţă juridică, 

- pentru a-i crea martorului denunțător convingerea că actul de justiţie este sub controlul echipei pe care o coordonează, iar nerespectarea promisiunii de plată a sumei de 
600.000 de euro îi va afecta libertatea şi afacerile, prin intermediul numiţilor Dumbravă Dumitru, Trăilă Dorul Florel şi Tocaci Dan - Victor, a efectuat acte de 
constrângere psihică asupra martorului denunțător, prin punerea acestuia în situaţia de a alege între a suporta posibile repercusiuni din partea unor persoane cu privire la 
care pretind că au controlul asupra justiţiei şi îndeplinirea pretențiilor privind plata sumelor stabilite prin contract. 


2. Faptele numitului Dumbravă Dumitru, comise în stare de coautorat cu numiții Coldea Florian şi Trăilă Doru - Florel și cu sprijinul numitului Tocaci Dan - Victor, 
întrunesc elementele constitutive ale infracţiunii de trafic de influență prev. de art.291 alin. 1 din Codul penal rap. la art. 6 din Legea nr. 78/2000 şi constau în aceea că, în 
calitate de membru al unei „echipe" ce pretinde că poate influenţa actul de justiție şi chiar să îl controleze și în condiţiile în care, încă din anul 2019, a fundamentat 
împreună cu ceilalți coautori un mod de operare, prin încheierea unui contract cadru de consultanţă între S.C.P. „Doru Trăilă şi Asociaţii" şi SC Wise Line Consulting SRL 
(fostă Intell Cube Consulting SRL) şi a unui contract de consultanță generală între SC Wise Line Consulting SRL (societate controlată de către Dumbravă Dumitru) şi SC 
Strategic Sys SRL (societate controlată de către Coldea Florian) pentru a ascunde legătura între beneficiarul serviciilor pretins a fi de asistență juridică și numiții Coldea 
Florian şi Dumitru Dumbravă, a executat următoarele acţiuni: 

- profitând de imaginea publică pe care o avea raportat la funcțiile însemnate exercitate în decursul timpului alături de Coldea Florian în instituţii importante ale statului, 
fiind percepuți de comunitate ca oameni puternici și cu influență asupra magistraţilor, a creat martorului denunțător Hideg Robertino - Cătălin convingerea că are influență 


asupra judecătorilor şi că împreună cu „echipa" sa îi va oferi sprijinul necesar în justiţie pentru obținerea unor hotărâri favorabile în cauza în care este trimis în judecată, 
- în perioada august - noiembrie 2023, în mod direct şi prin intermediul numitului Trăilă Doru - Florel, în baza înțelegerii prealabile cu numiții Coldea Florian şi Trăilă 
Doru - Florel, a pretins de la martorul denunțător suma de 700.000 de euro şi a acceptat promisiunea sumei de 600.000 de euro, determinându-i pe numiții Trăilă Doru - 
Florel și Hideg Robertino Cătălin să semneze contracte de asistență juridică prin care să disimuleze suma pretinsă/promisă sub forma unor onorarii de avocat de 600.000 
euro + I.VA., 

- în perioada august - noiembrie 2023, în mod direct şi prin intermediul numiţilor Trăilă Doru - Florel şi Tocaci Dan - Victor, în baza unei înțelegeri prealabile cu aceștia şi 
cu numitul Coldea Florian, a promis martorului denunțător că îi va determina pe magistraţii din cadrul Tribunalului București şi respectiv din cadrul Curţii de Apel 
Bucureşti, învestiţi să judece dosarul nr. 27485/3/2022 şi dosarele asociate având ca obiect verificarea măsurii preventive a controlului judiciar, să pronunţe hotărâri 
favorabile martorului denunțător, 

- în perioada noiembrie 2023 - ianuarie 2024 a încasat de la martorul denunțător o parte din suma pretinsă împreună cu numiții Coldea Florian și Trăilă Doru - Florel 
pentru exercitarea influenţei asupra magistraţilor, tranzacțiile financiare fiind disimulate prin încheierea celor două contracte de asistență juridică cu martorul denunțător şi 
a contractelor de consultanță între societatea de avocatură și firma SC Wise Line Consulting SRL (controlată de către numitul Dumbravă Dumitru), pe de o parte, şi între 
firma SC Wise Line Consulting SRL şi SC Strategic Sys SRL (controlată de Coldea Florian) pe de altă parte, facturile fiscale emise între societățile implicate, în baza 
acestor contracte atestând servicii de consultanță fictive, 

- în perioada octombrie 2023 - aprilie 2024, prin intermediul numitului Tocaci Dan - Victor, în baza înţelegerii cu numiții Coldea Florian şi Trăilă Doru - Florel, în mod 
repetat, a efectuat presiuni asupra martorului denunțător pentru respectarea obligaţiei de plată a sumelor de bani pretinse, respectiv pentru efectuarea plăţilor restante 
înregistrate în baza celor două contracte de asistenţă juridică încheiate în vederea ascunderii naturii reale a plăţilor, aceea de folos pretins pentru exercitarea influenţei, 

- în perioada februarie - aprilie 2024, în mod direct şi prin intermediu numitului Trăilă Doru - Florel, în baza înțelegerii cu numitul Coldea Florian, i-a lăsat de înțeles 
martorului denunțător că echipa sa îi poate reduce „cu voioşie" pedeapsa aplicată de către judecătorul de la fond, îi poate determina pe judecătorii de la Curtea de Apel să 
stabilească o pedeapsă cu suspendarea executării şi îi poate obține aprobarea părăsirii teritoriului României pentru o deplasare în spațiul Uniunii Europene în vederea 
semnării tranzacţiei cu oamenii de afaceri din emiratele arabe, pentru rezolvarea problemelor financiare şi plata sumei de 600.000 de euro convenită, toate acestea în 
condiţiile în care pentru faza apelului, între martorul denunțător şi S.C.P. „Doru Trăilă și Asociaţii” nu mai exista contract de asistență juridică, 

- pentru a-i crea martorului denunțător convingerea că actul de justiţie este sub controlul echipei pe care o coordonează, iar nerespectarea promisiunii de plată a sumei de 
600.000 de euro îi va afecta libertatea şi afacerile, în mod direct și prin intermediul numiţilor, Trăilă Dorul - Florel şi a numitului Tocaci Dan - Victor, a efectuat acte de 
constrângere psihică asupra martorului denunțător, prin punerea acestuia în situaţia de a alege între a suporta posibile repercusiuni din partea unor persoane cu privire la 
care se pretinde că au controlul asupra justiţiei şi îndeplinirea pretențiilor privind plata sumelor stabilite prin contract. 


3. Faptele numitului Trăilă Doru - Florel, săvârşite în stare de coautorat cu numiții Coldea Florian și Dumbravă Dumitru şi cu sprijinul numitului Tocaci Dan - Victor, 
întrunesc elementele constitutive ale infracţiunii de trafic de influenţă prev. de art. 291 alin. 1 din Codul penal rap. la art. 6 din Legea nr. 78/2000 şi constau în aceea că, în 
calitate de avocat asociat coordonator al S.C.P. „Doru Trăilă şi Asociaţii” şi de membru al unei „echipe" ce pretinde că poate influenţa actul de justiţie şi chiar să îl 
controleze şi în condiţiile în care, încă din anul 2019, a fundamentat împreună cu ceilalți coautori un mod de operare, prin încheierea unui contract cadru de consultanță 
între S.C.P. „Doru Trăilă şi Asociaţii" și SC Wise Line Consulting SRL (fostă Intell Cube Consulting SRL) şi a unui contract de consultanță generală între SC Wise Line 
Consulting SRL (societate controlată de către Dumbravă Dumitru) şi SC Strategic Sys SRL (societate controlată de către Coldea Florian) pentru a ascunde legătura între 
beneficiarul serviciilor pretins a fi de asistență juridică și numiții Coldea Florian şi Dumitru Dumbravă, a executat următoarele acțiuni: 

- profitând de imaginea publică pe care o au numiții Dumbravă Dumitru și Florian Coldea raportat la funcțiile însemnate exercitate în decursul timpului în instituții 
importante ale statului, fiind percepuți de comunitate ca oameni puternici şi cu influență asupra magistraților, în baza înţelegerii cu aceştia, precum și prin prezentarea 
judecătorului de caz ca pe unul dintre foștii săi studenţii săi, a creat martorului denunțător Hideg Robertino - Cătălin convingerea că are influență asupra judecătorilor şi că 
împreună cu „echipa" sa îi va oferi sprijinul necesar în justiție pentru obținerea unor hotărâri favorabile în cauza în care este trimis în judecată, 

- în perioada august - noiembrie 2023, în baza înţelegerii prealabile cu numiții Coldea Florian şi Dumbravă Dumitru, a pretins de la martorul denunțător pentru sine şi 
pentru ceilalți doi membrii ai „echipei", Coldea Florian și Dumbravă Dumitru, suma de 700.000 de euro și a acceptat promisiunea sumei de 600.000 de euro, iar în baza 
înţelegerii cu membrii echipei l-a determinat pe numitul Hideg Robertino Cătălin să semneze contracte de asistență juridică prin care să disimuleze suma pretinsă/promisă 
sub forma unor onorarii de avocat de 600.000 euro + T.VA., 

- în perioada august - noiembrie 2023, în mod direct şi prin intermediul numiţilor Dumbravă Dumitru şi Tocaci Dan - Victor, în baza unei înțelegeri prealabile cu aceștia şi 
cu numitul Coldea Florian, a promis martorului denunțător că îi va determina pe magistraţii din cadrul Tribunalului București şi respectiv din cadrul Curţii de Apel 
Bucureşti, învestiţi să judece dosarul nr. 27485/3/2022 şi dosarele asociate având ca obiect verificarea măsurii preventive a controlului judiciar, să pronunţe hotărâri 
favorabile martorului denunțător, 

- în perioada noiembrie 2023 - ianuarie 2024, prin intermediul S.C.P. „Doru Trăilă şi Asociaţii" a încasat de la martorul denunțător o parte din suma pretinsă împreună cu 
numiții Coldea Florian și Trăilă Doru - Florel pentru exercitarea influenței asupra magistraţilor, 438.000 de lei şi 20.000 de euro, tranzacțiile financiare fiind disimulate 
prin încheierea celor două contracte de asistență juridică cu martorul denunțător şi a contractelor de consultanță între societatea de avocatură și firma SC Wise Line 
Consulting SRL (controlată de către numitul Dumbravă Dumitru), pe de o parte, şi între firma SC Wise Line Consulting SRL şi SC Strategic Sys SRL (controlată de 
Coldea Florian) pe de altă parte, facturile fiscale emise între societățile implicate, în baza acestor contracte atestând servicii de consultanță fictive, 

- în perioada octombrie 2023 - aprilie 2024, prin intermediul numitului Tocaci Dan - Victor, în baza înţelegerii cu numiții Coldea Florian şi Dumbravă Dumitru, în mod 
repetat, a efectuat presiuni asupra martorului denunțător pentru respectarea promisiunii de plată a sumelor de bani prin efectuare plăţilor restante înregistrate în baza celor 
două contracte de asistență juridică încheiate în vederea ascunderii naturii reale a plăţilor, aceea de folos pretins pentru exercitarea influenței, 

- în perioada februarie - aprilie 2024, în mod direct şi prin intermediu numitului Trăilă Doru - Florel, în baza înțelegerii cu numitul Coldea Florian, i-a lăsat de înțeles 
martorului denunțător că echipa sa îi poate reduce „cu voioşie" pedeapsa aplicată de către judecătorul de la fond, îi poate determina pe judecătorii de la Curtea de Apel să 
aplice o pedeapsă cu suspendarea executării și îi poate obține aprobarea părăsirii teritoriului României pentru o deplasare în spațiul Uniunii Europene în vederea semnării 
tranzacţiei cu oamenii de afaceri din emiratele arabe, pentru rezolvarea problemelor financiare şi plata sumei de 600.000 de euro convenită, toate acestea în condiţiile în 
care pentru faza apelului, între martorul denunțător şi SCP „Doru Trăilă şi Asociaţii" nu mai exista contract de asistență juridică, 

- pentru a-i crea martorului denunțător convingerea că actul de justiţie este sub controlul echipei pe care o coordonează, iar nerespectarea promisiunii de plată a sumei de 
600.000 de euro îi va afecta libertatea și afacerile, în mod direct și prin intermediul numitului Tocaci Dan - Victor, a exercitat acte de constrângere psihică asupra 
martorului denunțător, prin punerea acestuia în situația de a alege între a suporta posibile repercusiuni din partea unor persoane care pretind că au controlul asupra justiţiei 
şi îndeplinirea pretențiilor privind plata sumelor stabilite prin contract. 


4. Faptele numitului Tocaci Dan - Victor întrunesc elementele constitutive ale infracțiunii de complicitate la trafic de influență prev. de art. 48 alin. 1 din Codul penal rap. 
art.291 alin. 1 din Codul penal rap. la art. 6 din Legea nr. 78/2000 şi constau în aceea că, în baza înţelegerii prealabile cu numiții Coldea Florian, Dumbravă Dumitru, 
Trăilă Doru - Florel, i-a ajutat pe aceştia şi le-a înlesnit comiterea faptei de trafic de influență executând următoarele acţiuni ce se circumscriu infracțiunii: 

- în perioada februarie 2023 - aprilie 2024, i-a creat şi respectiv i-a întărit martorului denunțător convingerea că numiții Coldea Florian, Dumitru Dumbravă şi Trăilă Doru 
- Florel au influență asupra magistraţilor pentru a-l determina să remită acestora sumele de bani pretinse în vederea exercitării influenţei asupra judecătorilor („T.D.V.: 
zise Păi, el dacă te apucă să deschidă 2-3 vorbe că... cade România. Din două... dă două drumuri... două ă... dă 2-3 direcții, cade România, pe safety. M-ai înțeles?"; 
„T.D.V.: N-are cum să nu aibă putere, mă. Îi are pe toţi la mână."), 

- a înlesnit martorului denunțător contactul cu Florian Coldea și „echipa acestuia" - Dumbravă Dumitru şi Trăilă Doru Florin, sens în care a solicitat și primit de la Hideg 
Robertino - Cătălin suma de 2.000 de euro pentru deplasarea la Monaco efectuată în vederea contactării numitului Bogdan Neidoni (T.D.V.: Tu n-aj... Tu, tu n-ajungeai 
niciodată în combinaţia asta pentru că tu pentru ei nu eşti un ...[neinteligibil]... Tu ai văzut ce a zis şi MITICĂ", „ T.D.V.: Păi, ăia, ăia... E un început. Verificau balamucu', 
se trimitea cineva să se vadă ei. La... la tine noi am stat, m-am rugat eu. La mine... La noi ne-am... El... Acolo m-am rugat de BOGDAN vreo 6 luni", „T.D.V.: Am explicat 
şi am spus clar, i-am spus şi lui frate-meu de la Monte Carlo şi am discutat o dată. Când s-a vorbit nu am zis că plătim. S-a spus clar o vorbă. S-a dat banii, omu' e de 
încredere. Şi i-am zis lu' ăla: „Bă, de unde vrei să-ţi aduc? Uite, el vine cu plasa la TRĂILĂ la birou. La banii?", „Nu.", „Vreţi prin bancă.”), 

- a intermediat cele trei întâlniri dintre martorul denunțător și Dumitru Dumbravă din perioada august 2023 - aprilie 2024 şi a purtat cu aceştia și cu martorul denunțător 
discuţii privind suma de bani pretinsă/promisă pentru exercitarea influenței; 

- a participat la întâlnirile dintre martorul denunțător şi Dumbravă Dumitru, precum şi la întâlnirile dintre martorul denunțător şi Trăilă Doru - Florel din perioada august 
2023 - aprilie 2024, 


- a efectuat presiuni pe martorul denunțător pentru încheierea contractului de asistență juridică și pentru efectuarea plăţilor, întreținându-i convingerea că persoanele în 
numele cărora acționează au relațiile necesare pentru a-i obţine hotărâri favorabile. 

- a exercitat asupra martorului denunțător acte de constrângere psihică pentru a-l determina să remită suma de bani pretinsă de către numiții Coldea Florian, Dumbravă 
Dumitru şi Trăilă Doru Florel și pentru a-l determina să renunţe la demersurile judiciare împotriva acestora, prin punerea acestuia în situaţia de a alege între a suporta 
posibile repercusiuni din partea unor persoane cu privire la care se pretinde că au controlul asupra justiţiei şi îndeplinirea pretențiilor privind plata sumelor stabilite prin 
contract. 


Aspecte cu privire la infracțiunea de trafic de influență 

Pentru existenţa infracțiunii de trafic de influenţă trebuie îndeplinite mai multe condiții: 

L.inculpatul trebuie să aibă o influență reală sau să lase să se creadă că are o influență asupra funcţionarului public 

2.inculpatul să promită că va determina funcţionarul să facă ori să nu facă un act ce intră în competenţa acestuia potrivit atribuţiilor de serviciu, chiar dacă această 
promisiune nu este îndeplinită ulterior ori actul nu este efectuat 

3.fapta trebuie săvârșită înainte sau concomitent cu îndeplinirea actului ce intră în atribuţiile de serviciu ale funcţionarului asupra căruia se trafichează influența. 

Cu privire la prima condiţie apreciem că probele administrate în cauză dovedesc fără dubiu că, anterior încheierii contractelor de asistență juridică, în cadrul discuţiilor cu 
martorul Hideg Robertino - Cătălin, numiții Coldea Florian, Dumbravă Dumitru şi Trăilă Doru - Florel au lăsat să se înțeleagă că au influență asupra judecătorului din 
cadrul Tribunalului București investit cu judecarea dosarului penal nr. 27485/3/2022 şi asupra judecătorilor din cadrul Curţii de Apel Bucureşti pentru a-i determina să 
pronunţe hotărâri favorabile acestuia. 

Astfel, în luna iulie 2023, în cadrul întâlnirii de la terasa din bulevardul Pipera - Tunari, numitul Coldea Florian i-a creat numitului Hideg Robertino - Cătălin convingerea 
că situația sa juridică îi este cunoscută şi că va primi sprijinul lor întrucât mai mulți prieteni comuni au intervenit pentru el. 

Aceste discuţii au avut loc după o perioadă de câteva luni în care, prin intermediul numitului Tocaci Dan - Victor şi a altor persoane, martorului denunțător i s-a creat 
convingerea că imaginea publică a numiţilor Coldea Florian și Dumbravă Dumitru, de persoane care controlează actul de justiție, este una reală și că nu există altă 
modalitate de a-și păstra libertatea şi afacerile, indiferent de faptele reținute în sarcina sa, de motivarea acuzațiilor şi de probele administrate, decât obţinerea sprijinului 
acestora, a influenţei lor în justiţie. Declaraţia numitului Hideg Robertino - Cătălin cu privire la aceste aspecte se coroborează cu discuţiile dintre martor și Dumitru 
Dumbravă, respectiv dintre acesta și Tocaci Dan - Victor. Astfel, atunci când martorul denunțător vorbeşte despre hotărârea pronunțată de judecătorul de fond, numitul 
Dumbravă Dumitru afirmă cu fermitate că motivarea „este irelevantă", iar pentru numitul Tocaci Dan - Victor argumentele judecătorului sunt „povești”. 

Practic, atât Dumbravă Dumitru, cât şi Tocaci Dan Victor, cu desconsiderarea profundă a actului de justiţie, lasă de înţeles că tot ce a contat în pronunțarea hotărârii şi tot 
ce va conta în continuare este ceea ce fac ei - „planul". Numitul Dumitru Dumbravă nu vorbeşte despre probe sau despre criteriile de individualizare a pedepsei ci despre o 
negociere - „Ne-a ieșit aicia cumva... ne putea... ieșea şi mai bine dacă se acoperea prejudiciul.": 

„H.R.C.: Asta bănuiesc că, cred că... Cum o cheamă?! Motivarea asta ...[neinteligibil]... 

T.D.V.: Motivarea o are. 

D.D: Cred că e irelevantă motivarea. 

T.D.V.: ...[neinteligibil]... 

H.R.C.: Povesteşte acolo... 

T.D.V.: ... să stabilim atunci planul ca să nu mai ne pierdem în poveşti. Care e apărarea cu ... ă...? Zi! 

D.D: Deci planul este următorul: prioritatea zero este acoperirea prejudiciului, că altfel o să ne fie greu la Curtea de Apel. Ne-a ieşit aicia cumva... ne putea... ieşea și mai 
bine dacă se acoperea prejudiciul. Important e ca între tribunal şi apel să se întâmple ceva ca să arate, dom'le, buna credinţă şi atitudinea pozitivă faţă de faptă. 

H.R.C.: Ştiţi că... ... [neinteligibil]... Având în vedere... În primu' rând că, eu știți că, v-am spus, am două probleme. Una: să-mi deblochez lucrurile mele personale, care 
uşor, uşor, din păcate au... de-a lungul timpului, sunt aproape doi ani, vă daţi seama că a trebuit să trăiesc p-aici, am şi eu trei copii... 

D.D: Da, da. 

H.R.C.: ...am multe lucruri, nu mai e o problemă. Plus firma, care este un dezastru. Și acuma mă trezesc cu facturi că a venit ANAF-ul după 4 ani să zică că nu le place cu 
facturile, nu aia... nu sunt bune şi vor să-mi ia și TVA-ul acuma... 

D.D: Păi, da ...[neinteligibil]...". 


Mai mult, Dumitru Dumbravă l-a prezintat pe judecătorul de la fond ca pe un apropiat al avocatului Trăilă Doru - Florel, subliniind ascendentul pe care avocatul l-ar avea 
asupra magistratului în calitate de profesor al acestuia. Astfel de discuţii cu martorul denunțător au avut loc atât anterior încheierii contractelor de asistență juridică, cât şi 
ulterior pronunțării hotărârii la fond. 

Tot în cadrul discuţiilor cu martorul Hideg Robertino - Cătălin, numitul Tocaci Dan - Victor a susținut că influenţa lui Coldea Florian şi a lui Dumbravă Dumitru în justiție 
este una reală, aceştia având în opinia sa „o putere fantastică", fiindcă i-ar avea pe toţi la mână, astfel: 

„(...) H.R.C.: ...dat la unii care nu ştiu ce... Cică spunea omu' acolo... A început să spu... 

T.D.V.: Deci ...[neinteligibil]... Asta este, cum să spun eu... Când vrei, când vrei, să nu te mai... E o chestie, când vrei: „Dă, mă, ce vrei că nu mă interesează. Dă ce vrei.". 
Când... Ci... cine să-i facă ceva? Păi, el dacă te apucă să deschidă 2-3 vorbe că... cade România. Din două... dă două drumuri... două ă... dă 2-3 direcții, cade România, pe 
safety. M-ai înţeles? 

H.R.C.:Hai noroc! Noroc! ...[râde]... 

T.D.V.: M-ai înţeles? 

H.R.C.: Cine dracu' să mai cadă, mă DANE? Nu vezi, că acum cad ei, mă DANE. 

T.D.V.: Păi, nu cad ei. Păi, gândeşte-te ce conexiuni au. Au Uniunea Europeană... cu KOVESI, cu alea... 

H.R.C.: Păi, mai au, mă DANE? 

T.D.V.: KOVESI dacă face așa, se... se duce peste ea, ce crezi că... De ce crezi că... Au o putere fantastică. Da' îi lasă în pace, îţi spun eu.(....)" 

„(...) H.R.C.: N-or mai avea putere, frate. 

T.D.V.: N-are cum să nu aibă putere, mă. Îi are pe toți la mână. 

H.R.C.: Nu-i mai ascultă nimeni. 

T.D.V.: Nu e chiar așa. Nu e chiar aşa.(...)" 


Cerinţa esențială pentru a putea fi subiect activ nemijlocit, autor, al infracțiunii de trafic de influență este aceea ca făptuitorul să aibă influenţă sau să lase să se creadă că 
are influență asupra unui funcționar public. 
În speță, Coldea Florian, Dumbravă Dumitru şi Trăilă Doru - Florel au acţionat în calitate de coautori. Fiecare dintre ei s-a prezentat sau a lăsat să se înțeleagă că este 


membru al unei „echipe" care are influență asupra magistraţilor și că acţiunile lor nu sunt acțiuni individuale ci acţiuni coordonate de „șeful cel mare", respectiv de Florian 
Coldea. 


Cu privire la cea de a doua condiţie - aceea ca autorii infracțiunii de trafic de influență să fi promis că îşi vor exercita influența asupra magistraților, apreciem că şi aceasta 
este îndeplinită. Declaraţiile martorului Hideg Robertino - Cătălin privind promisiunile făcute de numiții Coldea Florian, Dumbravă Dumitru şi Trăilă Doru - Florel 
anterior semnării celor două contracte de asistență juridică în ceea ce privește ridicarea controlului judiciar și obținerea unei pedepse cu suspendarea executării se 
coroborează cu înregistrările discuţiilor dintre martorul denunțător și persoanele în cauză. 

Trebuie remarcat că numiții Coldea Florian, Dumbravă Dumitru şi Trăilă Doru - Florel au acţionat de la început ca o echipă, promisiunile făcute martorului denunțător 
fiind de fiecare dată rezultatul unor consultări între persoanele anterior menţionate. 

Martorul denunțător a declarat în mod repetat că a încheiat contractele de asistență juridică cu S.C.P. „Doru Trăilă și Asociaţii”, după discuţiile cu Dumitru Dumbravă şi 
Trăilă Doru - Florel, acceptând plata unui onorariu de 600.000 de euro+ TVA, întrucât fiecare dintre aceştia, în nume propriu și în numele echipei, i-a promis că îi va 
obţine o pedeapsă cu suspendarea executării și ridicarea controlului judiciar, fapt ce îi crea siguranța menținerii businessului şi a libertății. 

În discuţia cu martorul Hideg Robertino Cătălin din perioada de după pronunţarea hotărârii de fond, numitul Dumitru Dumbravă a făcut o analiză a hotărârii pronunţate de 
judecătorul din cadrul Tribunalului Bucureşti, ocazie cu care a subliniat în mod repetat că sentința este una favorabilă atât martorului, cât şi SC Sanimed Internaţional 
Impex SRL, că judecătorul a făcut tot ceea ce se putea face în condiţiile în care nu a fost achitat prejudiciul („Maximum ce a putut să facă...", „Dată fiind asta, trebuie să 
fiți cu inima împăcată că e maximum ce s-a putut, ce a putut el să scrie acolo."), a fost fair („judecătorul a fost absolut fair”), a făcut „un compromis absolut rezonabil", a 


fost elegant („a fost elegant", „Haideţi că a fost elegant."). 

Premergător prezentării hotărârii pronunțate ca fiind rezultatul unui compromis absolut rezonabil, numitul Dumitru Dumbravă a evidenţiat legătura dintre avocatul Trăilă 
Doru - Florel şi judecătorul de caz, fapt de natură a conduce la concluzia că sentința a fost rezultatul unei înțelegeri pe care ei au realizat-o cu magistratul. Practic 
utilizarea termenului de „compromis" în contextul dat (relaţiile dintre judecător şi avocatul Trăilă Doru - Florel) sugerează că stabilirea unei pedepse orientate spre minim 
reprezintă o concesie făcută de către magistrat în considerarea avocatului Trăilă Doru Florel. 

Este de remarcat și faptul că numitul Dumitru Dumbravă nu vorbeşte despre Limitele legale ale pedepselor, despre criteriile de individualizare a pedepsei, ci despre 
compromis, despre eleganţă, despre rezonabilitate, lăsând să se înțeleagă că procedura de deliberare a fost rezultatul unei negocieri, iar actul de justiţie este unul subiectiv, 
nepredictibil, lipsit de imparțialitate, susceptibil de a fi influențat. 

Dumitru Dumbravă şi-a exprimat nemulțumirea vis-a-vis de faptul că martorul denunțător nu a efectuat plăţile către avocatul Trăilă Doru - Florel, subliniind că este prima 
dată când i se întâmplă aşa ceva. În acest context, fără ca martorul denunțător să solicite explicaţii, să reia discuţiile de la momentul semnării contractului de asistență 
juridică sau să reproşeze nerespectarea promisiunilor făcute la acel moment, numitul Dumitru Dumbravă a făcut afirmaţii de natură a-i crea convingerea că au influență și 
asupra judecătorilor de la Curtea de Apel Bucureşti pentru a-i obţine hotărâri favorabile, condiţionând exercitarea influenței de efectuarea plăţilor. 

Practic, numitul Dumitru Dumbravă i-a promis martorului Hideg Robertino Cătălin că îşi va exercita influența și asupra magistraților din cadrul Curţii de Apel București 
pentru a-i „schimba situația", pentru a putea pleca din țară ca să îşi rezolve problemele, mai precis pentru ridicarea controlului judiciar. 

Precizările efectuate de către numitul Dumitru Dumbravă confirmă faptul că la momentul încheierii contractului de asistență juridică, una dintre promisiunile făcute a 
vizat ridicarea măsurii preventive. 

În ceea ce priveşte pretinderea de către numitul Dumitru Dumbravă, în mod direct și prin intermediul avocatului Trăilă Doru - Florel, a unui folos necuvenit pentru a-și 
exercita influența asupra magistraţilor, relevante sunt afirmaţiile făcute de către acesta în cadrul discuţiilor cu Hideg Robertino Cătălin potrivit cărora situația se poate 
schimba la Curtea de Apel București în condiţiile în care ar fi efectuate plăţile către avocat. Numitul Dumitru Dumbravă afirmă că a analizat în cadrul „echipei" situaţia în 
care se află martorul denunțător, confirmând că are cunoştinţă despre faptul că efectuarea plăţilor este legată de posibilitatea acestuia de a părăsi ţara. 

„D.D: Nu. Haideţi să o luăm așa. Deci... una peste alta... judecătorul a fost absolut fair. Dacă era și prejudiciul acoperit, mergea spre minimum, care însemna 2 ani şi 3 
luni. 

H.R.C.: Din păcate arabii ăia nu au fost serioşi, s-au speriat, au cerut nişte referințe la un avocat... 

DD: Ă... da, în fine. Deci eu vă spun că €... 

T.D.V.: ...[neinteligibil]... 

D.D: Situaţia se poate schimba la Curtea de Apel... 

H.R.C.: Şi ăia au făcut o... 

D.D: Dar eu sunt într-o situație nasoală față de avocat, vizavi de plăţile care trebuiau făcute și nu s-au făcut. E prima dată când mi se întâmplă aşa ceva. 

H.R.C.: Ştiu. 

D.D: Eu am încercat să-i spun: „Bă, omu' e aşa, nu știu cum.". O să facem tot posibilul ă... şi-o să gândim... de fapt am găsit deja. Aseară am avut o analiză fix pe speța 
dumneavoastră. 

H.R.C.: Da. 

D.D: Și-am pus pe hârtie. Avem o rază, o speranță că să vă... se va... veți putea pleca să vă rezolvaţi problemele... unde... 

H.R.C.: ...[neinteligibil-vorbesc în acelaşi timp]... Ăsta e... ăsta da, e atât... Din păcate, din cauza asta... Eu i-am zis şi lu' DAN: „Bă DANE, m-am făcut de tot râsul. Dacă 
omul era pe...". 

D.D: Dincolo de bani, acoperirea prejudiciului e foarte importantă, pentru că noi putem să dăm în jos... de unde e ăsta să mai dăm în jos. Dar trebuie neapărat plătit, 
acoperit prejudiciul. 

H.R.C.: Să mai dăm în jos ce? 

D.D: Păi, de la ce s-a dat acuma... pedeapsa. 

H.R.C.: Păi ...[neinteligibil]... dăm ceva? 

D.D.: Nu prejudiciu!... 

T.D.V.: Nu, mă, anii, anii, de la ani! 

D.D.: Ani! 

H.R.C.:A! 

D.D: Adică putem să mergem jos cu voioşie ...[neinteligibil]... Dar trebuie să se întâmple ceva din momentul ăsta... Ei, oricum, de la 10 ani așa cât visa madame... s-a dus 
către... mai... adică el putea să dea 2 ani şi 3 luni pe fiecare faptă. A dat 3 ani, adică a adăugat... 

H.R.C.: Da. N-a dat ...[neinteligibil]... n-a dat ...[neinteligibil]... 

D.D: Ca să nu fie...în ton... 

H.R.C.: Dar de ce... 


H.R.C.: Da. Nu. Cred că a făcut... Mai mult de atât nu ştiu dacă putea, adică... 

D.D: Dom'le! Bine, ăsta... ca să înţelegeti, deci ăsta i-a fost student lu'... DORU. Deci a fost unul dintre studenții lui buni, care chiar ştie carte, ştie meserie. A făcut un 
compromis absolut rezonabil. Adică repet €... dacă putea să meargă pe maxim, dacă voia să meargă pe maxim, putea să dea fără ...[neinteligibil]... că nu dă. 10 ani putea să 
dea. 10 ani cu un spor și cu asta... ieșeau 12 ani, 12 ani, da. 

H.R.C.: Am întâlnit o expresie acolo, la un moment dat a zis că... 

D.D: Haideţi că a fost elegant. 

H.R.C.: A zis că inteligența sau cel puţin școala nu ar fi permis oricui să facă asemenea... 

D.D: Vă admiră!(...)". 


Cu privire la cea de a treia condiţie, aceea că fapta trebuie săvârşită înainte sau concomitent cu îndeplinirea actului ce intră în atribuțiile de serviciu ale funcţionarului 
asupra căruia se trafichează influența facem următoarele precizări: 

Pretinderea de către numiții Coldea Florian, Dumitru Dumbravă şi Trăilă Doru - Florel a sumei de 700.000 de euro s-a realizat în perioada în care dosarul se afla în 
procedura de cameră preliminară. Această pretindere s-a materializat prin încheierea de către martorul denunțător în mod direct şi prin intermediul SC Sanimed 
Internaţional Impex SRL a două contracte de asistență juridică pentru un onorariu total de 600.000 de euro+TVA. 

Este evident că acţiunea de pretindere a unor sume de bani, ca modalitate de realizare a elementului material al infracțiunii de trafic de influență, s-a realizat anterior 
îndeplinirii de către magistrați a actului de serviciu cu privire la care urma să se traficheze influenţa în scopul obținerii unor hotărâri judecătoreşti favorabile, respectiv 
înainte de pronunţarea hotărârii de fond şi anterior termenului din 30 octombrie 2023 la care se punea în discuţie menţinerea măsurii preventive a controlului judiciar. 
Mai mult, după pronunțarea hotărârii de fond, Coldea Florian, Dumitru Dumbravă și Trăilă Doru - Florel, în mod direct sau prin intermediul lui Tocaci Dan - Victor, au 
continuat să îi pretindă numitului Hideg Robertino Cătălin plata sumelor de bani prevăzute în contract, iar pentru a-l determina să efectueze aceste plăți îl asigurau că 
lucrurile se vor rezolva la Curtea de Apel Bucureşti, că se întrevede o luminiţă, că pot reduce numărul de ani „cu voioşie" şi că există o speranță să poată fi lăsat să plece 
din țară pentru a-şi rezolva problemele de afaceri şi pentru a soluţiona problema plăţilor. 

Pentru a-l convinge pe martorul denunțător că ei sunt cei care controlează actul de justiție, atât Dumbravă Dumitru, cât și Trăilă Doru - Florel, s-au raportat la echipa lor ca 
la un complet de judecată, lăsând de înţeles că ei sunt cei care stabilesc pedepsele, hotărăsc dacă poate părăsi ţara şi au competenţa de a-l aduce înapoi dacă este nevoie. 


Aspecte de practică judiciară 

Pentru existenţa infracțiunii de trafic de influenţă este necesară numai precizarea actului pentru a cărui îndeplinire urmează a se exercita influența făptuitorului, iar nu 
indicarea persoanei asupra căreia va fi exercitată (Curtea Supremă de Justiţie, secția militară, decizia 52/1995). 

Pentru existenţa infracțiunii de trafic de influență nu are relevanță dacă pretinderea folosului a fost satisfăcută, nici dacă acceptarea promisiunii unor foloase a fost urmată 
de prestarea acestora. Nu este relevant dacă intervenţia s-a produs ori nu, precum şi momentul în care aceasta s-a realizat, raportat la momentul săvârşirii uneia din 
acțiunile ce constituie elementul material al infracţiunii, deoarece producerea intervenţiei nu este o condiţie pentru existența traficului de influență. (Curtea de Apel 
Bucureşti, secția penală, decizia penală nr. 34/1999; Înalta Curte de Casaţie şi Justiţie, completul de 9 judecători, decizia nr. 604/2003). 


În raport cu prevederile art. 257 alin. | C pen., infracţiunea de trafic de influență există atât atunci când făptuitorul are în mod real o influență asupra unui funcţionar, cât şi 
atunci când făptuitorul lasă să se creadă că are influență asupra unui funcționar, deși influenţa nu există în realitate. Prin urmare, fapta de a pretinde şi de a primi o sumă de 
bani, săvârşită de către o persoană care lasă să se creadă că are influență asupra unui funcționar pentru a-l determina să facă ori să nu facă un act ce intră în atribuţiile sale 
de serviciu chiar dacă în realitate făptuitorul nu are o astfel de influenţă, întrunește elementele constitutive ale infracțiunii de trafic de influență, iar nu pe cele ale 
infracţiunii de înşelăciune. (I.C.C.J., secţia penală, decizia nr. 3420/2007). 

Într-o altă speţă, Tribunalul București, Secţia a II a penală (sent. nr. 544 din 22 aprilie 2004), a reţinut că pentru existența infracţiunii de trafic de influenţă este necesar și 
suficient ca inculpatul să lase să se creadă că are influență asupra unui funcționar, chiar creând persoanei falsa credință că s-ar bucura de această trecere. Instanţa a reţinut 
că cerința legii este îndeplinită şi atunci când făptuitorul nu dezminte afirmaţiile făcute de o altă persoană că ar avea influență asupra funcţionarului. 

Tribunalul București a reținut, de asemenea că, nu are relevanță dacă numele funcţionarului a fost precizat în concret şi că este suficient ca aceasta să fi fost determinat 
numai prin calitatea sa. Tot instanța a reținut că nu are relevanţă dacă numele acelui funcționar i s-a atribuit un nume fictiv. 


V.ASPECTE PRIVIND INFRACŢIUNEA DE SPĂLARE A BANILOR, CIRCUITELE FINANCIARE ŞI REALITATEA SERVICIILOR 


La data de 23.11.2023, numitul Hideg Robertino - Cătălin a efectuat o plată în cuantum de 20.000 de euro către SCP „Doru Trăilă şi Asociaţii”. 

La data de 27.11.2023, SC Sanimed Internaţional Impex SRL a efectuat o plată în cuantum de 200.000 de lei către SCP „Doru Trăilă și Asociaţii”. În aceeași perioadă, 
SCP „Doru Trăilă și Asociaţii” a mai efectuat încasări de circa 44.000 de lei de la alte societăți. 

În perioada imediat următoare acestor încasări, Societatea Civilă Profesională „Doru Trăilă şi Asociaţii" a efectuat următoarele plăți: 

-28.11.2023 - 245.000 de lei către Wise Line Consulting SRL 

-02.12.2023 - 20.000 de lei către Moise Alexandru - Tudor (onorariu avocat) 

-02.12.2023 - 20.000 de lei către Chivu Eugen - Octavian (onorariu avocat) 

-02.12.2023 - 65.000 de lei către Trăilă Doru - Florel (onorariu avocat). 

La data de 18.01.2024, SC Sanimed Internaţional Impex SRL a efectuat o plată în cuantum de 238.000 de lei către SCP „Doru Trăilă și Asociaţii”. În aceeaşi perioadă 
Societatea Civilă Profesională „Doru Trăilă și Asociaţii” a mai efectuat încasări de circa 47.293 de lei de la alte societăți. 

În perioadă imediat următoare acestor încasări, Societatea Civilă Profesională „Doru Trăilă şi Asociaţii" a efectuat plăți către: 

-19.01.2024 - 119.000 de lei către Wise Line Consulting SRL 

-02.12.2023 - 20.000 de lei către Moise Alexandru - Tudor (onorariu avocat) 

-02.12.2023 - 20.000 de lei către Chivu Eugen - Octavian (onorariu avocat) 

-02.12.2023 - 60.000 de lei către Trăilă Doru - Florel (onorariu avocat) 

-2.945 lei - impozite 

-1206 + 1206 lei - taxe barou 

-8207 lei - CAAV Bucureşti. 

Din analiza tranzacţiilor efectuate prin contul de lei de către SCP „Doru Trăilă şi Asociaţii", s-a stabilit că, în perioada 2022 - 2024, au fost efectuate încasări repetate de la 
anumite grupuri de firme. 

S-a constat de asemenea că, după efectuarea încasărilor de la aceste firme, SCP „Doru Trăilă şi Asociaţii efectuează plăți către Wise Line Consulting SRL, precum şi plăți 
către cei trei avocaţi asociați. 

S-a remarcat faptul că onorariile celor trei avocaţi sunt constante: 20.000 de lei Moise Alexandru, 20.000 de lei Chivu Gabriel, 60.000 - 65.000 de lei Trăilă Doru Florel. 
Prin urmare cea mai mare parte a încasărilor este redirecționată către SC Wise Line Consulting SRL. 

Din analiza tranzacţiilor efectuate de către Wise Line Consulting SRL rezultă că după efectuarea încasărilor de la SCP „Doru Trăilă şi Asociaţii, efectuează la rândul său 
plăţi către alte societăţi de consultanță, printre care Strategic Sys S.R.L., Cocoandconsulting SRL, Interdiligence SRL. 

Caracterul repetitiv al plăţilor efectuate creează o suspiciune plauzibilă în sensul că SCP „Doru Trăilă și Asociaţii" reprezintă doar un vehicul pentru transferul sumelor de 
bani către societăţile de consultanță, concluzie întărită şi de faptul că, deşi sunt încheiate contractate servicii de asistență juridică, ponderea serviciilor de asistență din 
costul total achitat de beneficiarul acestora, raportat la serviciile de consultanță contractate, este redusă. 

Referitor la firma SC Wise Line Consulting SRL s-a stabilit că a fost înregistrată la Registrul Comerţului în anul 2018, sub nr. J40/12658/2018, având ca unic asociat şi 
administrator pe numitul Dumbravă Dumitru, iar ca obiect principal de activitate „Activităţi de consultanță pentru afaceri şi management”. Începând cu anul 2020 
societatea a raportat o cifră de afaceri și un profit net semnificative: 

-anul 2020: cifră de afaceri 1.148.552 lei, profit net 938.294 lei; 

-anul 20211: cifră de afaceri 4.693.003, profit net 3.646.710; 

-anul 2022: cifră de afaceri 1.797.744 lei, profit net 693.344 lei; 

-anul 2023: cifră de afaceri 6.218.316 lei, profit net 3.491.739 lei. 

În perioada 2020 - 2023, societatea nu a avut niciun salariat. 

Din analiza rulajelor de cont a rezultat că, în perioada 10.01.2022 - 28.02.2024, SC Wise Line Consulting SRL a încasat de la Societatea Civilă Profesională „Doru Trăilă 
şi Asociaţii” suma totală de 5.200.794,19 lei, astfel: 

-anul 2022 - 1.029.409,11 lei, 

-anul 2023 - 3.370.431,90 Lei, 

-anul 2024 - 800.953,18 lei. 


SC Strategic Sys SRL a fost înregistrată la Registrul Comerţului în anul 2020, sub nr. J40/8352/2020, având ca asociaţi pe Coldea Florian şi Dumitru Cocoru, iar ca 
administrator pe Dumitru Cocoru. Obiectul principal de activitate al societăţii îl constituie „Activităţi de inginerie şi consultanță tehnică legate de acestea", însă sunt 
prevăzute şi activități secundare: „Activități de consultanţă în domeniul relaţiilor publice și al comunicării", „Activități de consultanță pentru afaceri şi management", 
„Activităţi de consultanţă şi tehnologia informaţiei", ş.a 

Începând cu anul 2020 societatea a raportat o cifră de afaceri și un profit net semnificative: 

-anul 2020: cifră de afaceri 639.739 lei, profit net 573.775 lei; 

-anul 20211: cifră de afaceri 4.483.572 lei, profit net 4.310.955; 

-anul 2022: cifră de afaceri 2.945.093 lei, profit net 2.690.565 lei; 

-anul 2023: cifră de afaceri 6.119.796 lei, profit net 4837.140 lei. 

În anul 2020 societatea a avut un salariat, în anul 2021 un număr de 2 salariaţi, iar în anul 2022 un singur salariat. 

Din analiza rulajelor de cont a rezultat că, în perioada 10.01.2022 - 28.02.2024, SC Strategic Sys SRL a încasat de la SC Wise Line Consulting SRL suma totală de 
1.241.726,47 lei, prin 19 transferuri, astfel: 

-anul 2022 - 17.329,00 lei, 

-anul 2023 - 1.075.146,23 lei, 

-anul 2024 - 149.251,09 lei. 

Pentru a stabili legătura dintre sumele de bani plătite de firma SC Sanimed Impex Internaţional SRL către SCP „Doru Trăilă şi Asociaţii" și plăţile ulterioare efectuate de 
SC Sanimed Impex Internaţional SRL către SC Wise Line Consulting SRL şi SC Wise Line Consulting SRL către SC Strategic Sys SRL, au fost analizate contractele de 
consultanță, actele adiţionale la acestea, facturile emise de către prestator şi documentele justificative din spatele acestora. 

S-a stabilit că între SCP „Doru Trăilă şi Asociaţii" şi SC Wise Line Consulting SRL au fost încheiate contracte cadru, cu un obiect general, în care nu sunt prevăzute 
elemente care să permită cuantificarea serviciilor prestate şi determinarea valorii facturilor. De altfel, contrar clauzelor contractuale, care impuneau ca pentru serviciile de 
consultanță între SCP „Doru Trăilă şi Asociaţii” şi SC Wise Line Consulting SRL să se încheie acte adiţionale prin care să se stabilească obiectul prestațiilor şi prețul 
acestora, astfel de acte adiționale nu au fost identificate decât în cazul anumitor entităţi: SC Elsid SA, Soceram SA, OTP Bank. 

În aceste condiţii, raportat la termenul de 3 zile (ce curge de la încasarea onorariului de la client) în care ar fi trebuit efectuate plăţile aferente contractelor de consultanță 
de către SCP „Doru Trăilă şi Asociaţii” putem aprecia că viramentele din datele de 28.11.2023 şi 19.01.2024, efectuate în baza facturilor nr. 151/28.11.2023 (în valoare de 


245.200 de lei, reprezentând „serv. consultanţă cf. act adițional la contractul din 11.01.2019") şi respectiv nr. 162/19.01.2024 (în valoare de 119.000 de lei, reprezentând 
„serv. consultanţă cf. act adițional la contractul din 11.01.2019"), reprezintă plăți parţiale din suma de 600.000 de euro ce face obiectul contractului de asistenţă juridică cu 
SC Sanimed Impex Internaţional SRL și care în fapt este obiectul infracțiunii de corupție. 

La data de 29.11.2023, SC Strategic Sys SRL a emis către SC Wise Line Consulting SRL factura nr. 00374 în valoare de 87.279,81 lei („Servicii de consultanţă cf. 
contract nr. 201/2022 - 11.2023"), iar la data de 31.01.2024, factura nr. 0399 în valoare de 8.765,31 lei („Servicii de consultanță cf. contract nr. STTS 387/2023 - 01.2024 
(WLC)"). Rapoartele din spatele acestor facturi sunt rapoarte generale, ce nu se circumscriu obiectului contractelor și actelor adiționale la acestea, fapt ce denotă că 
încasările efectuate de la SC Wise Line Consulting SRL reprezintă plăţi parțiale din suma de 600.000 de euro ce face obiectul contractului de asistență juridică cu SC 
Sanimed Impex Internaţional SRL şi care în fapt este obiectul infracţiunii de corupție. Astfel: 

La data de 11.01.2019, SC Intel Cube Consulting SRL (SC Wise Line Consulting SRL), reprezentată prin administrator Dumbravă Dumitru, în calitate de consultant şi 
S.C.P. „Doru Trăilă şi Asociaţii” prin reprezentant legal Trăilă Doru, în calitate de beneficiar a fost încheiat un contract de consultanță generală având ca obiect efectuarea 
de către prestator a serviciilor de consultanță pentru afaceri şi management şi consultanță în materie de prevenire şi combaterea a faptelor de corupție (anticorupţie) 
raportat la litigiile şi situaţiile juridice ale clienților beneficiarului în funcție de solicitările beneficiarului, pe o durată de 4 ani. 

Cu privire la prețul serviciilor prestate, la articolul V din Contract se precizează că se va stabili prin act adiţional şi va reflecta volumul de activitate şi complexitatea 
acesteia, întreprinsă în legătură cu fiecare cauză pentru care este necesară expertiza consultantului, iar referitor la plăţi se precizează că se efectuează în termen de 3 zile 
lucrătoare de la momentul încasării sumelor necesare, facturate de către beneficiar propriilor săi clienți. 

Tot la data de 11.01.2019, SC Intel Cube Consulting SRL a încheiat cu S.C.P. „Doru Trăilă şi Asociaţii" un contract de consultanță având ca obiect prestarea unor servicii 
de consultanță de specialitate raportat la litigiile care au luat naştere ca urmare a încheierii Contractului de credit nr. 539 din 16 iulie 2007 încheiat între Soceram SA şi 
First Bank (fosta Piraeus Bank) potrivit căruia prețul serviciilor este de 10.000 de euro, sumă ce trebuia achitată în trei tranșe: 3.500 de euro în luna ianuarie, 3.500 de euro 
în luna februarie, 3.000 de euro în luna martie. 

Prin Actul adițional nr. 1 la Contractul de consultanță generală, act adiţional nedatat, SC Intel Cube Consulting SRL și S.C.P. „Doru Trăilă şi Asociaţii" au stabilit litigiile 
şi situațiile juridice ale OTP ce necesită consultanța prestatorului şi prețul acestor servicii (onorariu de succes de4% din totalul celor 5% cuveniți beneficiarului). 

La data de 06.01.2020, SC Wise Line Consulting SRL (fostă SC Intel Cube Consulting SRL), prin administrator Dumbravă Dumitru a încheiat cu S.C.P. „Doru Trăilă și 
Asociaţii" un act adițional la contractul de consultanţă prin care a modificat obiectul contractului în sensul că serviciile de consultanţă la solicitarea clienților 
beneficiarului de a subcontracta un consultant se prestau în vederea realizării unor activităţi de colectare informaţii şi elaborare strategii, respectiv redactare Prin Actul 
adițional nr. 2/15.03.2021 la Contractul de consultanță, SC Wise Line Consulting SRL şi S.C.P. „Doru Trăilă şi Asociaţii”, cu referire la articolul V din contract, au 
convenit împărțirea onorariului de succes în cote egale. 

La data de 08.05.2019, SC Intel Cube Consulting SRL şi S.C.P. „Doru Trăilă şi Asociaţii" au încheiat Actul adițional nr. 1 la contractul de consultanță prin care, având în 
vedere că între beneficiar şi clientul său, SC Soceram SA, a fost agreat onorariul de succes în valoare de 120.000 euro (TVA inclus) pentru consultantul SC Intel Cube 
Consulting SRL, plata acestuia urmând a se efectua în tranşe lunare în valoare de 10.000 de euro pentru perioada iulie 2019 - iunie 2020 şi după asigurarea fondurilor 
necesare de către Soceram SA. 

Prin Actul adiţional nr. 2/15.03.2021 la Contractul de consultanță, SC Wise Line Consulting SRL şi S.C.P. „Doru Trăilă şi Asociaţii”, cu referire la articolul V din contract, 
au convenit împărțirea onorariului de succes în cote egale. 

La data de 12.04.2021, între SC Wise Line Consulting SRL și S.C.P. „Doru Trăilă şi Asociaţii” a fost încheiat un act adițional la Contractul de consultanță potrivit căruia 
obiectul Actului adiţional îl constituie efectuarea de către prestator a serviciilor de consultanță de specialitate raportat la solicitarea Clientului Beneficiarului, respectiv 
Elsid SA, de a subcontracta un consultant în vederea realizării unei analize de risc ce vizează interesele sale legitime. 

La data de 28.06.2022, SC Wise Line Consulting SRL şi S.C.P. „Doru Trăilă şi Asociaţii” au încheiat Actul adițional nr. 3 la Contractul de consultanță prin care având în 
vedere că între beneficiar şi SC Elsid SA a fost agreat onorariul suplimentar în valoare de 75.000 euro (plus TVA) pentru consultantul SC Wise Line Consulting SRL, s-a 
convenit ca plata acestuia să se efectueze după asigurarea fondurilor necesare de către SC Elsid SA. 

La data de 14.01.2021, SC Wise Line Consulting SRL a încheiat cu SC Strategis Sys SRL, prin administrator Dumitru Cocoru, contractul de consultanță nr. 28 având ca 
obiect „consultanţă de afaceri şi management în scopul asigurării succesului proiectelor pe care le are în desfășurare" şi o durată de 2 luni. Potrivit art. 3 din Contract 
preţul serviciilor a fost stabilit la suma de 20.000 de euro, fără TVA şi urma a fi achitat la momentul emiterii facturii și a îl comunicării raportului de consultanță. 

La data de 08.03.2021 a fost încheiat Actul adițional nr. 1 la contractul de consultanță prin care prețul serviciilor a fost modificat la 20.000 de euro, inclusiv TVA, iar 
durata contractului a fost prelungită pentru încă două luni. 

La data de 28.09.2022, SC Wise Line Consulting SRL a încheiat cu SC Strategic Sys SRL contractul de consultanță nr. 201 prin care se obliga să ofere beneficiarului 
consultanță în afaceri şi management în scopul asigurării succesului proiectelor pe care le are în desfășurare. Conform art. 3 din contract beneficiarul avea obligaţia de a 
achita lunar consultantului suma de 1480 de euro, la care se adaugă TVA, reprezentând echivalentul a 10 ore de consultanță. 

Prin Actul adiţional nr. 1 la contractul de consultanță, încheiat la data de 30.03.2023, părțile au convenit extinderea portofoliului de clienți în zona fondurilor de investiţii, 
inclusiv ale unor fonduri suverane aparținând unor state potente financiar, prin eforturile Strategic Sys asigură perspective consistente de dezvoltare a beneficiilor pe 
termen mediu și lung. Începând cu luna martie 2023 preţul contractului a fost stabilit la suma de 14.750 euro lunar, iar durata contractului a fost prelungită până la data de 
31.12.2023. 

Prin actul adiţional nr. 2 la Contractul de consultanţă nr. 373/19.12.2023 părţile au convenit că SC Strategic Sys SRL este îndreptățită la un onorariu de succes în cuantum 
de 45.000 de euro. 

La data de 29.12.2023, SC Wise Line Consulting SRL a încheiat cu SC Strategis Sys SRL, prin administrator Dumitru Cocoru, contractul de consultanță nr. 387, având ca 
obiect „consultanță de afaceri şi management în scopul asigurării succesului proiectelor pe care le are în desfășurare" şi o durată de 12 luni, cu posibilitatea de prelungire 
prin acordul tacit al părților. Potrivit art. 3 din Contract preţul serviciilor a fost stabilit la suma de 1.480 de euro, la care se adaugă TVA şi urma a fi achitat la momentul 
emiterii facturii şi a-l comunicării raportului de consultanță. 

Prin actul adiţional nr. 2 la Contractul de consultanță nr. 408/14.02.2024 părțile au convenit că SC Strategic Sys SRL este îndreptățită la un onorariu de succes în cuantum 
de 75.000 de euro. 

Putem concluziona că pentru a disimula natura şi proveniența sumelor de bani ce au fost achitate de Hideg Robertino - Cătălin „echipei" din care face parte şi numitul 
Dumbravă Dumitru, SC Wise Line Consulting SRL a încheiat cu SCP „Doru Trăilă şi Asociaţii" contracte de consultanță şi acte adiționale la acestea în baza cărora a emis 
facturi fiscale şi a încasat la data de 28.11.2023 suma de 238.000 lei, iar la data de 19.01.2024 suma de 119.000 lei, ascunzând astfel folosul pretins şi sumele încasate de 
numitul Dumbravă Dumitru din săvârşirea infracțiunii de trafic de influență. 

De asemenea, în același context, SC Strategic Sys SRL a încheiat cu SC Wise Line Consulting SRL contracte de consultanţă şi acte adiționale la acestea în baza cărora a 
emis facturi fiscale şi a încasat la data de 04.12.2023 suma de 87.279,81 lei, iar la data de 05.02.2024 suma de 8.765,31 lei, ascunzând astfel folosul pretins și sumele 
încasate de numitul Coldea Florian din săvârșirea infracțiunii de trafic de influență. 

Conform hotărârii asociatului unic Dumbravă Dumitru din data de 26.02.2024, SC Wise Line Consulting SRL a repartizat dividende în cuantum de 2.500.000 de lei 
aferente anului 2023. Tot pentru anul 2023, SC Strategic Sys SRL a repartizat dividende de 2.197.124,02 lei. 

În drept, faptele persoanelor juridice SC Wise Line Consulting SRL şi SC Strategic Sys SRL întrunesc elementele constitutive ale infracțiunii prev. de art. 49 alin. 1 lit. b 
din Legea nr. 129/2019 pentru prevenirea şi combaterea spălării banilor şi finanțării terorismului, precum şi pentru modificarea şi completarea unor acte normative. 
Având în vedere cele expuse, 

În temeiul art. 305 alin. 3 din C proc. pen. 


DISPUN: 
1.Efectuarea în continuare a urmăririi penale față de suspecții: 


- TRĂILĂ DORU - FLOREL, fiul lui Dumitru şi Elena, născut la data de 10.10.1976 în mun. Roșiori de Vede, jud. Teleorman, domiciliat mun. Bucureşti, pentru 
săvârşirea infracțiunii de trafic de influență prev. de art.291 alin. 1 din Codul penal rap. la art. 6 din Legea nr. 78/2000, 


- DUMBRAVĂ DUMITRU, fiul lui Dumitru şi Maria, născut la data de 11 iulie 1972 în mun. Iași, jud. Iași, domiciliat în mun. București - pentru săvârșirea infracțiunii de 
trafic de influență prev. de art.291 alin. 1 din Codul penal rap. la art. 6 din Legea nr. 78/2000, 


- COLDEA FLORIAN, fiul lui Mihail şi Ana, născut la data de 21.09.1971 în com. Târnova, jud. Arad, domiciliat în mun. București, pentru săvârşirea infracțiunii de 
trafic de influenţă prev. de art.291 alin. 1 din Codul penal rap. la art. 6 din Legea nr. 78/2000, 


- TOCACI DAN - VICTOR, fiul lui Leonid şi Dorina, născut la data de 26 iunie 1970 în mun. Giurgiu, jud. Giurgiu, domiciliat în mun. Bucureşti, pentru săvârşirea 
infracţiunii de complicitate la trafic de influență prev. de art. 48 alin. 1 rap. la art. 291 alin. 1 din Codul penal rap. la art. 6 din Legea nr. 78/2000, 


- SC WISE LINE CONSULTING SRL, J40/12658/2018, CUI 39830921, cu sediul declarat în mun. București, - pentru săvârşirea infracțiunii de spălare a banilor prev. de 
art. prev. de art. 49 alin. 1 lit. b din Legea nr. 129/2019 pentru prevenirea şi combaterea spălării banilor şi finanțării terorismului, precum şi pentru modificarea şi 
completarea unor acte normative. 


- SC STRATEGIC SYS SRL, ]40/8352/2020, CUI 42801950, cu sediul declarat în mun. Bucureşti, - pentru săvârşirea infracțiunii de spălare a banilor prev. de art. prev. de 
art. 49 alin. 1 lit. b din Legea nr. 129/2019 pentru prevenirea şi combaterea spălării banilor şi finanțării terorismului, precum şi pentru modificarea şi completarea unor 
acte normative. 

+ Mai există alimente care sa nu fie ultraprocesate? Ne omoară lent prin diabet, obezitate, hipertensiune, 
cancer şi depresie 


+ Chichiţele juridice care l-au salvat pe directorul din CNAIR de la o faptă clară de luare de mită cu 

+ Cum a aparut "Imperiul Gutau'': Mariana - Sotia fenomen din Ramnicu Valcea 

+ Totce trebuie să știi despre Dosarul Coldea 52/1/P/2024: Integral Ordonanța DNA de urmărire penală semnată de procurorul Mihaiela lorga-Moraru 


In cele ce urmează publicăm Ordonanta DNA a sectiei de Combaterea Coruptiei a procurorului Mihaela lorga-Moraru, cea care instrumentează Dosarul nr 
52/1/P/2024 in care inculpat principal este Florian Coldea, fostul prim-adjunct al Serviciului Român de Informatii: 


+ Breaking - Răsturnare de situație la FC Barcelona: Xavi a fost dat afară 


Clubul de fotbal spaniol Barcelona FC a anunţat vineri că l-a demis pe managerul Xavi Hernandez. Decizia vine la patru săptămâni după ce Xavi confirmase că îşi 
va onora ultimul an de contract şi va conduce echipa în sezonul următor. 


* Dezvăluire Reuters: Putin vrea un armistițiu în Ucraina, pe actualele linii ale frontului. Ce înseamnă acest lucru 


Președintele rus este pregătit să accepte un armistițiu în Ucraina cu o încetare a focului negociată care să recunoască actualele linii ale frontului, au declarat pentru 
Reuters patru surse de la Moscova, care au afirmat în același timp că Kremlinul este pregătit să lupte în continuare, dacă Kievul şi Occidentul nu răspund. 


e DNA - dosarul Coldea: Inculpaţii ar fi pretins 600.000 de euro plus TVA de la un om de afaceri lăsând să se înțeleagă că ar avea influență asupra unor 
magistrați 


+ Tot mai multe voci importante din Occident cer negocieri între SUA și Rusia pentru încheierea războiului din Ucraina 


Se înmulţesc vocile care vorbesc despre încheierea, prin negocieri, a războiului din Ucraina. Și nu orice voci, ci persoane sau think-tank-uri importante din Statele 
Unite ale Americii. 


+ România a votat rezoluţia Srebrenica care aruncă Balcanii în haos. Vutic înainte de vot: "Vor fi ţări care ne vor înjunghia pe la spate" 


România se află printre cele 84 de state care au votat rezoluţia Srebrenica iniţiată de Germania si susţinută de mai multe țări Occidentale. Rezoluţia învinuiește 
poporul sârb de crime la Srebrenica. 


* Şeful FSB s-a dezlănțuit: Ucraina a fost implicată direct în atacul criminal de la sala de concerte din Moscova 


Serviciile de informaţii militare ucrainene au fost implicate direct în atacul criminal de la o sală de concerte din apropiere de Moscova în care peste 140 de oameni 
au fost ucişi, a declarat şeful serviciului federal de securitate rus (FSB), Aleksandr Bortnikov, relatează vineri TASS preluată de Reuters. 


* Adrian Năstase aruncă în aer culisele turului unic la locale: Sunt test de inteligență pentru populație 


Adrian Năstase, fost lider PSD şi fost premier al României, explică jocurile de culise aferente votului într-un singur tur la alegerile locale. Năstase spune că primarii 
în funcţie pot fi eliminaţi prin două jocuri: fie printr-o înțelegere a candidaților care se pot retrage, fie prin aplicarea regulii votului util de către cei care merg la 
urne. 


+ Elon Musk spune că inteligența artificială ne va lua toate locurile de muncă: "Dacă computerul și roboții pot face totul mai bine decât tine, viața ta are 
sens?" 


Elon Musk spune că inteligența artificială ne va lua toate locurile de muncă și că nu este neapărat un lucru rău. „Probabil niciunul dintre noi nu va avea un loc de 
muncă," a spus Musk despre Al la o conferinţă tehnologică joi, 23 mai. 

e 1.Primăria interlopă a Capitalei: Nicuşor Dan îi bagă-n conturi un milion de euro lui Manu Bombardieru ginerele lui Sile Cămătaru 

* 2.Șocul inevitabil ce lovește lumea: Celebrul Nouriel Roubini avertizează că vine Mama tuturor crizelor! 

e 3.Cea discutat preotul Mega cu Putin. Regizorul s-a mai întâlnit cu fostul preşedinte Medvedev și cu filantropul Konstantin Malofeev 

e 4.Dosarul secret al lui lohannis si ultimul obstacol privind recuperarea casei din Sibiu și a banilor din chirie 

e S.Tucker Carlson interviu cu Kris Newby: Boala Lyme provine din laboratoarele biologice americane VIDEO 

e 6.O0mul numărul doi al Rusiei crede că Siberia va fi unul dintre cele mai sigure locuri de pe Pământ și de aceea „elitele anglo-saxone" vor să cucerească regiunea 
e 7.Donald Trump e "deţinut de nenorociții de ruși”. Mike Pompeo și personalul său i-au ascuns informații când era președinte SUA 

e &.Putin și Xi au finalizat schița proiectului Noii Ordini Mondiale (NOM). Finalul sistemului Bretton Woods. 

* 9.Rușii au folosit drone ieftine pentru a neutraliza tancurile Abrams de 10 milioane de dolari ale Ucrainei 

